open-index/open-wikipedia-markdown huggingface dataset:
വളർത്തു പന്നി

കാട്ടുപന്നിയുടെ തലമുറക്കാരും എന്നാൽ മാംസത്തിനായി വളർത്തിയെടുക്കുന്ന പന്നി ജനുസ്സിൽ പെട്ട ഒരു സസ്തനിയാണ് **വളർത്തു പന്നി**. 13,000 BC മുതലേ കാട്ടുപന്നികളെ വളർത്തുപന്നികളാക്കിയിരുന്നു. ചില മതങ്ങളിൽ പന്നിയിറച്ചി നിഷിദ്ധമാണ്. ചൈനയിലാണ് ഏറ്റവും കൂടുതൽ പന്നിവളർത്തുന്നത്. പന്നിയെ ഇണക്കിവളർത്തുന്നവരുമുണ്ട്.

വ്യാവസായിക അടിസ്ഥാനത്തിൽ വളർത്തുന്ന പന്നികൾ അഞ്ചെട്ടു മാസം പ്രായമാവുമ്പൊഴേക്കും കൃത്രിമമായി ബീജോൽപാദനം നടത്തി തുടർച്ചയായി ഗർഭിണികളാക്കപ്പെടുകയും പ്രസവിക്കുകയും ചെയ്യുന്നു. ഗർഭകാലവും മുലയൂട്ടൽകാലവുമെല്ലാം ഈ പന്നികൾ കിടക്കാൻ പോലുമാവാതെ നിൽക്കേണ്ടിവരുന്നു. അതിനായി പ്രത്യേകം തയ്യാറാക്കിയ ഒരു ഗർഭക്കൂടിലേയ്ക്ക്‌ ഇവയെ മാറ്റുന്നു. തെരഞ്ഞെടുത്തു വളർത്തുന്ന പെൺപന്നികൾ ഓരോ പ്രസവത്തിലും പത്തിലേറെ കുഞ്ഞുങ്ങളെ പ്രസവിക്കുന്നു. ഈ പന്നികളെ മൂന്നോ നാലോ വയസ്സാവുമ്പോഴേയ്ക്കും ഭക്ഷണാവശ്യത്തിനായി കശാപ്പു ചെയ്യുന്നു.

## പന്നി ഇറച്ചി
ഇംഗ്ലീഷിൽ പോർക്ക് എന്നറിയപ്പെടുന്ന പന്നിയിറച്ചി ലോകത്ത് വളരെയധികം ഉപയോഗപ്പെടുത്തുന്ന ഭക്ഷ്യയോഗ്യമായ ഒരു മാംസമാണ്. യൂറോപ്യൻ രാജ്യങ്ങളിൽ ഏറ്റവും കൂടുതൽ ഉപയോഗിക്കുന്ന മാംസ വിഭവങ്ങളിൽ പ്രധാനമായതും ഇതുതന്നെ.

വിറ്റാമിൻ ബി 6, തയാമിൻ, ഫോസ്ഫറസ്, നിയാസിൻ, സെലിനിയം, പ്രോട്ടീൻ എന്നിവയും സിങ്ക്, റൈബോഫ്ലേവിൻ, പൊട്ടാസ്യം എന്നിവയുടെ നല്ല സ്രോതസ്സും ഉൾപ്പെടെ  ആരോഗ്യത്തെ സഹായിക്കുന്നതിൽ പ്രധാന പോഷകങ്ങളുടെ മികച്ച ഉറവിടമാണ് പന്നിയിറച്ചി. പന്നിയിറച്ചി ടെൻഡർലോയിൻ,  സിർലോയിൻ എന്നിവ അമേരിക്കൻ ഹാർട്ട് അസോസിയേഷന്റെ മാനദണ്ഡങ്ങൾ പാലിക്കുന്നു.

മാംസ്യത്തിന്റെ വലിയ ഉറവിടമാണ് പന്നി ഇറച്ചി. ഇരുമ്പ് - 5%, മഗ്നീഷ്യം - 6%, ഫോസ്ഫറസ് - 20% ,പോട്ടാസ്യം - 11% , സിങ്ക് - 14%, തയാമിൽ - 54, റിബോഫ്ലേവിൻ - 19%, നിയാസിൻ - 37% ,വിറ്റാമിൻ ബി 12-8% ,വിറ്റാമിൻ ബി6- 37% എന്നിവ ഇതിൽ അടങ്ങിയിരിക്കുന്നു.

നീണ്ടുനിൽക്കുന്ന ചൂട് ചികിത്സയ്ക്കുശേഷവും, പന്നി ഇറച്ചി അതിന്റെ യഥാർത്ഥ പോഷകമൂല്യത്തിന്റെ ഒരു പ്രധാന ഭാഗം നിലനിർത്തുന്നു, അതിനാൽ ഇത് ജൈവശാസ്ത്രപരമായി വിവിധ പദാർത്ഥങ്ങളുടെ സമ്പന്നമായ ഉള്ളടക്കമാണ്. ഇത്തരത്തിലുള്ള മാംസത്തിൽ ഉപയോഗപ്രദമായ നിരവധി ഗുണങ്ങളുടെ സാന്നിധ്യം ഇത് വിശദീകരിക്കുന്നു.

പന്നിയിറച്ചി സമ്പൂർണ മാംസ്യഘടനയുള്ളതാണ്, ഇതിൽ എല്ലാ അമിനോ ആസിടുകളും ആവശ്യമായ അളവിൽ അടങ്ങിയിരിക്കുന്നു. ലോകാരോഗ്യ സംഘടനയുടെ രേഖകൾ അനുസരിച്ചു പന്നിയിറച്ചിയിൽ ചുവന്ന രക്തകോശങ്ങളായ മയോഗ്ലോബിൻ കുറവാണ്. അതുകൊണ്ട് തന്നെ ചുവന്ന മാംസത്തിന്റെ ദോഷവും പന്നിയിറച്ചിക്ക് കുറവാണ്. പൂരിത കൊഴുപ്പിന്റെ അളവും പന്നിയിറച്ചിയിൽ കുറവാണ്. എന്നാൽ പോത്തിറച്ചിയിലേതു പോലെ നടവിരകളുടെ സാന്നിധ്യം പന്നിയിറച്ചിയിൽ ഉണ്ട്. അതുകൊണ്ട് പോത്തിറച്ചി പോലെ നന്നായി വേവിച്ചു ഉപയോഗിക്കാവുന്നതാണ്. മിക്കവാറും എല്ലാവർക്കും കഴിക്കാവുന്ന ഒന്നാണ് പന്നിയിറച്ചി. പ്രധാനമായും ഫാമുകളിൽ ഇറച്ചിക്ക് വേണ്ടി വളർത്തിയെടുക്കുന്ന പന്നികളുടെ മാംസമാണ് ഇത്തരത്തിൽ ഉപയോഗിക്കാറുള്ളത്.

## ഇതും കാണുക
*പന്നി
*കാട്ടുപന്നി

## അവലംബം


## പുറത്തേക്കുള്ള കണ്ണികൾ

* An introduction to pig keeping 
* JJ Genetics , gilt pig breeders
* Swine Study Guide  from UC Davis
* British Pig Association 

വർഗ്ഗം:വളർത്തുമൃഗങ്ങൾ
വർഗ്ഗം:സസ്തനികൾ
വർഗ്ഗം:പന്നികൾ
കെ.ബി. ശ്രീദേവി

മലയാളത്തിലെ ഒരു എഴുത്തുകാരിയായിരുന്നു **കെ.ബി. ശ്രീദേവി**. 
## ജീവിതം
*ജനനം- 1940-ൽ മലപ്പുറം ജില്ലയിൽ വാണിയമ്പലത്ത് പ്രശസ്ത വൈദികകുടുംബമായ   വെള്ളക്കാട്ട് മനയിൽ.
*പിതാവ് വി.എം.സി. നാരായണൻഭട്ടതിരിപ്പാട്(പഴയ സാമൂഹികപ്രവർത്തകനും വേദപണ്ഡിതനും ആയിരുന്നു. വണ്ടൂർ ഗവ. വി എം സി  ഹൈസ്കൂൾ സ്ഥാപിച്ചത് ഇദ്ദേഹമാണ്).
*അമ്മ കൂടല്ലൂർ മനയിൽ ഗൗരി അന്തർജ്ജനം.
*ഭർത്താവ് കെ ബ്രഹ്മദത്തൻ നമ്പൂതിരിപ്പാട്.
*മൂന്നു മക്കൾ - ഉണ്ണി, നാരായണൻ, ലത.
*അവസാനകാലട്ഠ് എറണാകുളം ജില്ലയിൽ തൃപ്പൂണിത്തുറയിൽ താമസിച്ചിരുന്നു. 2024 ജനുവരി 16-ന് അവിടെ വച്ച് അന്തരിച്ചു.

## കൃതികൾ
ആദ്യമായി കഥ എഴുതിയത് പതിമൂന്നാം വയസ്സിലാണ്. ആ കഥ പക്ഷിയുടെ മരണത്തേക്കുറിച്ചുള്ളതായിരുന്നു.
### നോവൽ
*യജ്ഞം
കുങ്കുമം അവാർഡ് ലഭിച്ച കൃതി. നമ്പൂതിരി സമുദായത്തിൽ നിലനിന്നിരുന്ന ഭ്രഷ്ട് എന്ന വ്യവസ്ഥയുമായി ബന്ധപ്പെട്ട കൃതി. അന്നത്തെ നമ്പൂതിരി ജീവിതത്തിന്റെ ചിത്രം ലഭിക്കുന്നു.
*ചാണക്കല്ല
*മുഖത്തോടു മുഖം
*തിരിഉഴിച്ചിൽ
*മൂന്നാം തലമുറ
*ദാശരഥം
*അഗ്നിഹോത്രം
*ബോധിസത്വൻ

### ചെറുകഥ
*കുട്ടിത്തിരുമേനി
*കോമണ്വെൽത്ത്
*കൃഷ്ണാവതാരം
*പടുമുള
*ചിരജീവി

### പ്രബന്ധങ്ങൾ
*ഭാഗവതപര്യടനം 
*ജ്ഞാനപ്പാന വ്യാഖ്യാനം
*പ്രാചീന ഗുരുകുലങ്ങൾ

### പലവക
*കൂറൂരമ്മ (നാടകം)
*പിന്നെയും പാടുന്ന കിളി(ബാലസാഹിത്യം)
*നിറമാല (തിരക്കഥ)

## പുരസ്കാരങ്ങൾ
*യജ്ഞം എന്ന നോവലിന് കുങ്കുമം അവാർഡ് (1974) ലഭിച്ചു 
*കൃഷ്ണാവതാരം എന്ന കൃതിക്ക് കൃഷ്ണാഷ്ടമി പുരസ്കാരം 
*നിറമാല എന്ന ചലച്ചിത്രത്തിന്റെ കഥാസംഭാഷണത്തിന്‌ സംസ്‌ഥാന ഫിലിം അവാർഡ് (1975) 
*റോട്ടറി അവാർഡ് (1982) 
* 2011ലെ കേരള സാഹിത്യ അക്കാദമി സമഗ്ര സംഭാവനാപുരസ്കാരം
*മികച്ച കഥയ്ക്കുള്ള 1975 ലെ കേരള സംസ്ഥാന ചലച്ചിത്ര പുരസ്കാരം - ചിത്രം: നിറമാല
*2018-ലെ അമൃത കീർത്തി പുരസ്‌കാരം.
*2019-ൽ ഗുരുവായൂർ ദേവസ്വത്തിന്റെ ജ്ഞാനപ്പാന പുരസ്കാരം
*

## അവലംബം


വർഗ്ഗം:മലയാള ബാലസാഹിത്യകാരന്മാർ
വർഗ്ഗം:മലയാളത്തിലെ സ്ത്രീ എഴുത്തുകാർ‎
വർഗ്ഗം:സമഗ്രസംഭാവനക്കുള്ള കേരള സാഹിത്യ അക്കാദമി പുരസ്കാരം ലഭിച്ചവർ
വർഗ്ഗം:മലപ്പുറം ജില്ലയിൽ ജനിച്ചവർ
വർഗ്ഗം:കേരളത്തിലെ സാമൂഹിക സാംസ്കാരിക നായകൻ‌മാർ
വർഗ്ഗം:മികച്ച കഥയ്ക്കുള്ള കേരളസംസ്ഥാന ചലച്ചിത്രപുരസ്കാരം ലഭിച്ചവർ
വർഗ്ഗം:1940-ൽ ജനിച്ചവർ
വർഗ്ഗം:2024-ൽ മരിച്ചവർ
വർഗ്ഗം:ഏപ്രിൽ 24-ന് ജനിച്ചവർ
വർഗ്ഗം:ജനുവരി 16-ന് മരിച്ചവർ
അബ്ദുല്ല ഇബ്‌നു സബാ

ഇസ്ലാം മതത്തിലെ ഷിയാവിഭാഗത്തിന്റെ സ്ഥാപകനായിരുന്നു **അബ്ദുല്ല ഇബ്നു സബാ**‍. ആധുനികകാലത്ത്, യെമൻ എന്നറിയപ്പെടുന്ന അറേബ്യൻ ഭൂവിഭാഗത്തിൽ ഒരു ജൂതനായാണ് ഇദ്ദേഹം ജനിച്ചത്. ഇസ്ലാം മതാവലംബിയായതിനുശേഷം അലിയുടെ കാലത്ത് ഷിയാവിഭാഗത്തിൽ കണ്ടുവന്ന തീവ്രവാദിപ്രസ്ഥാനത്തിന്റെ മുഖ്യ പ്രയോക്താവ് അബ്ദുല്ല ആയിരുന്നു. പ്രവാചകനായ നബിയുടെ അനന്തരാവകാശിയായി അലിയെ ഇദ്ദേഹം ഉയർത്തിക്കാട്ടി. അലി മരിച്ചിട്ടില്ലെന്നും ഭൂമിയിൽ ധർമം നിലനിർത്തുന്നതിന് വീണ്ടും തിരിച്ചുവരുമെന്നും അദ്ദേഹം ദിവ്യനും ആകാശത്തോളം ഉയർന്നവനുമാണെന്നും അദ്ദേഹത്തിന്റെ ശബ്ദമാണ് ഇടിമുഴക്കമെന്നും മറ്റും അബ്ദുല്ല അഭിപ്രായപ്പെട്ടു.

ഉസ്മാനെതിരായി ഈജിപ്തുകാരെ സംഘടിപ്പിച്ചത് അബ്ദുല്ല ആയിരുന്നു. അലിയും തൽഹയും സുബൈറും തമ്മിലുണ്ടായ അഭിപ്രായവ്യത്യാസങ്ങൾക്കും ഉസ്മാന്റെ വധത്തിനും ഉത്തരവാദികൾ അബ്ദുല്ല ഇബ്നു സബായുടെ അനുയായികളായിരുന്നു എന്ന് ചിലർ കരുതുന്നു.

## അവലംബം
*http://www.al-islam.org/encyclopedia/chapter10/1.html
*http://forums.islamicawakening.com/f20/abdullah-ibn-saba-founder-of-shiism-146/
ഏകാംഗവ്യാപാരം

ഒരൊറ്റ വ്യക്തിയുടെ ഉടമസ്ഥതയിലും ഭരണത്തിലുമുള്ള ബിസിനസ്സ് സ്ഥാപനത്തിന് ഏകാംഗ ഉടമസ്ഥതാരീതി എന്നു പറയുന്നു .ഇങ്ങനെ വ്യാപാരം ചെയ്യുന്നയാളിനെ ഏകാംഗവ്യാപാരി എന്നു പറയുന്നു .വ്യാപാരി ബിസിനസ്സിൽ മൂലധനമിറക്കുകയും,ബിസിനസ്സ് നിയന്ത്രിക്കുകയും ചെയ്യുന്നു .വ്യാപാരത്തിൽ ലാഭമോ നഷ്ടമോ ഉണ്ടാവുകയാണെങ്കിൽ അത് ഏകാംഗവ്യാപാരിക്കു മാത്രം അവകാശപ്പെട്ടതായിരിക്കും .

## പ്രത്യേകതകൾ
മുൻകയ്യെടുത്തിറങ്ങാൻ കഴിവുള്ള ഏതൊരാൾക്കും സ്വന്തം പണവും വായ്പയും ഉപയോഗിച്ച് ഒരു ഏകാംഗവ്യാപാരം ആരംഭിക്കാം .അതു വിജയിക്കുകയാണെങ്കിൽ ലാഭം മുഴുവനും അയാൾക്ക് കിട്ടും; പരാജയപ്പെടുകയാണെങ്കിൽ നഷ്ടം മുഴുവൻ അയാൾ തന്നെ വഹിക്കേണ്ടിവരും .സാധാരണയായി ചെറുകിട ബിസിനസ്സുകളാണ് ഇത്തരത്തിൽ ആരംഭിച്ച് കാണുന്നത് .പലപ്പോഴും വ്യാപാരിയുടെ കുടുംബാംഗങ്ങളുടെ സഹായത്തോടെയാണ് അത് നടത്തുക .ഏകാംഗ വ്യാപാരം നിലവിൽ നിയന്ത്രിക്കുന്ന നിയമങ്ങൾ നിലവിലില്ലെങ്കിലും ബിസിനസ്സിന്റെ സ്വഭാവത്തിനനുസരിച്ച് നില നിൽക്കുന്ന വാണിജ്യ നികുതി,ആദായ നികുതി നിയമങ്ങൾ ബാധകമാണ്.വ്യാപാരിയുടെ ബാദ്ധ്യതയ്ക്ക് പരിധിയൊന്നുമില്ല .അതിനാൽ ഏകാംഗ ഉടമസ്ഥതാരീതിയുടെ പ്രധാന പ്രത്യേകതകൾ താഴെ പറയുന്നവയാണ് .
# വ്യക്തിഗതമായ ഉടമസ്ഥത .
# വ്യക്തിപരമായ നിയന്ത്രണം .
# വ്യക്തിപരമായ നഷ്ടസാധ്യത .
# പരിധിയില്ലാത്ത ബാദ്ധ്യത .
# നിയമപരമായ നിയന്ത്രണമില്ല.

## പുറംകണ്ണികൾ
*http://www.entrepreneur.com/encyclopedia/term/82652.html 
*http://www.investopedia.com/terms/s/soleproprietorship.asp#axzz1eRQ1WR96

വർഗ്ഗം:വ്യവസായം
കസിയോപ്പിയ ഏ

**കാസിയോപ്പിയ ഏ'' (**Cas A''') കാശ്യപി നക്ഷത്രരാശിയിലെ ഒരു ശക്തമായ ഒരു ജ്യോതിർവികിരണ പദാർത്ഥമാണ്. ആകാശഗംഗയിൽ നിന്നും ഏകദേശം 11,000 പ്രകാശവർഷം അകലെയാണ് ഇതിന്റെ സ്ഥാനം. ഇതിന്റെ വികസിച്ചു കൊണ്ടിരിക്കുന്ന മേഘപടലങ്ങൾക്ക് ഏകദേശം പത്തു പ്രകാശവർഷം വ്യാപ്തിയുണ്ടാകുമെന്ന് കണക്കാക്കിയിരിക്കുന്നു. 300 വർഷങ്ങൾക്കു മുമ്പുണ്ടായ ഈ സ്ഫോടനത്തിൽ നിന്നുണ്ടായ പ്രകാശകിരണങ്ങളായിരിക്കാം (നക്ഷത്രന്തരീയ പടലങ്ങൾ ആഗിരണം ചെയ്തില്ല എങ്കിൽ) നക്ഷത്രസ്ഫോടനത്തിന്റെ ഫലമായി ഭൂമിയിൽ ആദ്യമെത്തിയ പ്രകാശകണങ്ങൾ.

നമ്മുടെ സൗരയൂഥത്തിനു പുറത്തുള്ള ഏറ്റവും ശക്തമായ റേഡിയോ പ്രഭവകേന്ദ്രമാണ് Cas A. 1947ലാണ് ഇതിനെ കുറിച്ചുള്ള ആദ്യവിവരം ലഭിച്ചത്. 1950ൽ വ്യക്തമായ തെളിവിന്റെ അടിസ്ഥാനത്തിൽ ഉറപ്പുവരുത്തുകയും ചെയ്തു.

## എക്സ്-റേ പ്രഭവകേന്ദ്രം
1979ൽ ഷ്കോൾവ്സ്കി Cas Aക്കു നടുവിൽ ഒരു തമോദ്വാരം ഉണ്ടാവാൻ സാദ്ധ്യതയുണ്ട് എന്ന് പ്രവചിച്ചു. 1999ൽ ചന്ദ്ര എക്സ്-റേ നിരീക്ഷണാലയത്തിൽ നിന്ന് ഇതിനു നടുവിൽ ഒരു തമോഗർത്തമോ ന്യൂട്രോൺ താരമോ ഉണ്ടായിരിക്കുന്നതിനുള്ള തെളിവുകൾ ലഭിച്ചു.

വർഗ്ഗം:സൂപ്പർനോവ അവശിഷ്ടങ്ങൾ
സൗഹൃദം

വ്യക്തികൾ തമ്മിലുള്ള ഊഷ്മളബന്ധങ്ങളെയാണ് **സൗഹൃദം** (Friendship ) എന്നു വിളിക്കാറുള്ളത്. മനുഷ്യൻ ഒരു സാമൂഹ്യജീവിയെന്ന നിലക്ക് നല്ല സൗഹൃദബന്ധങ്ങൾ ജീവിതത്തിൽ സന്തോഷവും ആനന്ദവും പ്രദാനം ചെയ്യുന്നു. കൊച്ചുകുട്ടികളിൽ നിന്ന് തുടങ്ങി വാർദ്ധക്യത്തിലെത്തി നിൽക്കുന്നവർക്ക് വരെ സുഹൃദ്ബന്ധങ്ങൾ ഒഴിച്ചു കൂടാനാവാത്തത് അതു കൊണ്ടാണ്. പുരുഷന്മാർ പരസ്പരവും സ്ത്രീകൾ പരസ്പരവും സ്ത്രീകളും പുരുഷന്മാരും തമ്മിലും സൗഹൃദ ബന്ധങ്ങളുണ്ടാവാറുണ്ട്. ചെറിയ പുഞ്ചിരിയിൽ നിന്ന് തുടങ്ങുന്ന ബന്ധങ്ങൾ ചിലരിലെങ്കിലും ഒരിക്കലും വേർപ്പെടുത്താനാവാത്ത വിധം രൂഢമൂലമാവാറുണ്ട്. എല്ലാത്തിലും മിതത്വം അനിവാര്യമാണെന്ന പോലെ സൗഹൃദങ്ങളിലും ഇത് സ്വീകരിക്കാവുന്നതാണ്. 

## അവലംബം

വർഗ്ഗം:സാമൂഹികം
സുധീർ കടലുണ്ടി

**സുധീർ കടലുണ്ടി** - ഗിന്നസ് റിക്കോർഡ് നേടിയ കേരളീയൻ. തുടർച്ചയായി 102 മണിക്കൂറും 45 മിനിറ്റും തബല വായിച്ചാണ് പുസ്തകത്തിൽ സ്ഥാനം പിടിച്ചത്. 50 മണിക്കൂർ തബല വായിച്ച് സ്ഥാനം ലഭിക്കാൻ സാധ്യത നേടിയെങ്കിലും ജഗദീപ് സിങ് 101 മണിക്കൂർ തുടർച്ചയായി തബല വായിച്ച് സ്ഥാനം പിടിച്ചു. ഈ സ്ഥാനമാണ് സുധീർ 102 മണിക്കൂർ തബല വായിച്ച് മാറ്റിമറിച്ചത്. കടലുണ്ടിയിൽ കെ.കെ. നാരായണൻ മാഷിന്റെയും ലീലയുടെയും മകനായ സുധീർ ക്ഷേത്രഭജനക്കു താളമിട്ടാണ് തബലയിലെ കഴിവ് നേടിയത്.

വർഗ്ഗം:ഗിന്നസ് റെക്കോഡ് ലഭിച്ച മലയാളികൾ
ഹാർമോണിയം

**ഹാർമോണിയം** സംഗീതത്തിൽ സ്വതന്ത്രമായി ഉപയോഗിച്ച് അവതരിപ്പിക്കാവുന്ന ഒരു കീബോർഡ് ഉപകരണമാണ്. ഒരു കൈ കൊണ്ട് കീബോർഡ് വായിക്കുകയും മറുകൈ കൊണ്ട് കാറ്റ് അടിച്ചു കൊടുക്കുകയും ചെയ്യുന്നതിലൂടെയാണ് ഹാർമോണിയത്തിൽ ശബ്ദമുണ്ടാവുന്നത്. കാറ്റടിക്കുന്നത് കൈകൊണ്ടോ കാലുകൊണ്ടോ കാൽമുട്ടുകൊണ്ടോ നിർവഹിക്കാവുന്ന വിധത്തിലുള്ള ഹാർമോണിയം കാണാം.

File:横浜みなとみらいポジティフオルガン「スージー」全体.JPG|*cf. [[Positive organ]]<br />(small [[pipe organ]] with [[bellows]])*
File:Portative.jpg|*cf. [[Portative organ]]<br />(portable [[pipe organ]] with bellows)*
File:Bibelregal1988ME I.JPG|***[[Regal (instrument)|Regal]]*** without pipes circa 1600(beating reed organ, without pipes after the 17th century)
File:8 key accordion.JPG|*cf. [[Accordion]] circa 1830*(invented c.1822/1829)
File:Mouth organ (or symphonium) (c.1830, London) by Charles Wheatstone, Museum of Fine Arts, Boston.jpg|*cf.  circa 1830*(invented c.1829)

## അവലംബം

## പുറം കണ്ണികൾ

*The Reed Organ Society
*The Reed Organ Home Page of John K. Estell, Ohio Northern University
*Top Harmonium Makers 

വർഗ്ഗം:കീബോഡുള്ള സംഗീതോപകരണങ്ങൾ
വർഗ്ഗം:ഹിന്ദുസ്ഥാനി സംഗീതം
ഓർഗൻ (സംഗീതോപകരണം)

കീബോർഡുപയോഗിച്ച് പ്രവർത്തിപ്പിക്കുന്ന ഒരു സംഗീതോപകരണം. ശബ്ദത്തിലോ ഉപയോഗ രീതിയിലോ വലിയ സാമ്യമില്ലാത്ത ചുണ്ടുകൾക്കിടയിൽ ചേർത്തുവെച്ചുപയോഗിക്കുന്ന മറ്റൊരു സംഗീതോപകരണത്തെ മൗത്ത് ഓർഗൻ എന്ന് പറയുന്നു.

## പുറത്തേക്കുള്ള കണ്ണികൾ

* Organ Music of the Day - Discover fascinating world of organ through Organ Music of the Day. Reed about and watch performances of some of the most exciting organ works. Updated regularly.
* Music and organ recital at Notre-Dame de Paris
* iao.org.uk - Regularly updated list of over 1600 hand-crafted links to websites covering all aspects of classical organs and organ music
*  npor.org.uk – Homepage of the National Pipe Organ Register of the British Institute of Organ Studies, with extensive information on and many audio samples of original instruments
* orgel.edskes.net – Edskes Organ website with information and photos of various organs
* Encyclopedia of Organ Stops – Information on construction and sound of various organ stops

വർഗ്ഗം:സംഗീതോപകരണങ്ങൾ
ഗൾഫ് സഹകരണ കൗൺസിൽ

പേർഷ്യൻ ഗൾഫിന്റെ തീരത്തുള്ള ആറ് രാജ്യങ്ങൾ ചേർന്ന് രൂപീകരിച്ച രാജ്യാന്തര  സഹകരണ പ്രസ്ഥാനമാണ് **ജി.സി.സി.** അഥവാ **ഗൾഫ് സഹകരണ കൗൺസിൽ**. ഈ ആറ് രാജ്യങ്ങളിലെ വിസ്തൃതിയിൽ ഒന്നാം സ്ഥാനത്തുള്ള സൗദി അറേബ്യയിലെ റിയാദ് നഗരത്തിലാണ് ഇതിന്റെ ആസ്ഥാനം സ്ഥിതിചെയ്യുന്നത്.1981 മെയ് 25 നു രൂപീകരിക്കപ്പെട്ട ജി.സി.സി. ഗൾഫ് രാജ്യങ്ങളിലെ സാമ്പത്തീക പുരോഗതിയും സൈനിക - രാഷ്ട്രീയ സഹകരണവുമാണ് മുഖ്യമായി ലക്ഷ്യം വെക്കുന്നത്. ആറ് ഗൾഫ് രാജ്യങ്ങൾ ചേർന്ന് ഒരു പൊതു കറൻസിക്കായുള്ള ശ്രമങ്ങൾ നടന്നു വരുന്നു. സൗദി അറേബ്യ, യു.എ.ഇ., ഒമാൻ, കുവൈത്ത്, ഖത്തർ, ബഹറൈൻ എന്നിവയാണ് ഇവയിലെ അംഗരാജ്യങ്ങൾ. അടുത്തു തന്നെ ജോർദാൻ, മൊറോക്കോ യെമൻ എന്നീ രാജ്യങ്ങളെകൂടെ ജി.സി.സി.യിൽ ചേർക്കാൻ തീരുമാനിച്ചിട്ടുണ്ട്.  ഈ രാജ്യങ്ങളിലെല്ലാം തന്നെ കുടുംബാധിപത്യമാണ് നിലനിൽക്കുന്നത് . ചില രാജ്യങ്ങളിൽ പേരിന് തെരെഞ്ഞെടുപ്പുകൾ നടത്താറുണ്ടെങ്കിലും ജനങ്ങൾക്ക് പൂർണ്ണമായ അഭിപ്രായ സ്വാതന്ത്ര്യമോ സ്വയം നിർണ്ണയാവകാശമോ ഇല്ല.
## ഉദ്ദേശ്യങ്ങൾ
#   മതം,ധനകാര്യം,വ്യാപാരം,ചരക്ക് കൈമാറ്റം,വിനോദസഞ്ചാരം,നിയമനിർമ്മാൻം,ഭരണം തുടങ്ങയ കാര്യങ്ങളിൽ സമാനമായ നിയമങ്ങൾ രൂപീകരിക്കൽ.
# വ്യവസായ,മൈനിംഗ്,കാർഷിക,ജല,മൃഗപരിപാല മേഖലകളിൽ ശാസ്ത്രീയവും സാങ്കേതികപരവുമായ പ്രോത്സാഹനം നൽകുക
#ശാസ്ത്ര ഗവേഷണ കേന്ദ്രങ്ങൾ സ്ഥാപിക്കുക
#കൂട്ടു സംരംഭ പദ്ധതികൾ ആരംഭിക്കുക
#ഏകീകൃത സൈന്യം (Peninsula Shield Force)
#സ്വകാര്യ മേഖലയിലെ സഹകരണത്തിന് പ്രോത്സാഹനം നൽകൽ
#രാജ്യങ്ങളിലെ ജനങ്ങൾ തമ്മിലുള്ള ബന്ധം ഊട്ടിയുറപ്പിക്കുക
#അംഗരാജ്യങ്ങൾക്കിടയിൽ പൊതുവായ കറൻസി സബ്രദായം കൊണ്ടുവരിക
## സെക്രട്ടറിമാർ

## അംഗരാജ്യങ്ങൾ

ആറ് അംഗ രാജ്യങ്ങളാണ് ഈ യൂനിയലുള്ളത്.

## അവലംബം


വർഗ്ഗം:അന്താരാഷ്ട്ര സംഘടനകൾ
നാഷണൽ ഇൻസ്റ്റിറ്റ്യൂട്ട് ഓഫ് ഓഷ്യാനോഗ്രഫി, ഗോവ

സി. എസ്. ഐ. ആറിന്റെ ഘടകമായി സമുദ്രശാസ്ത്ര ഗവേഷണങ്ങൾക്കായുളള **നാഷണൽ ഇൻസ്റ്റിറ്റ്യൂട്ട് ഓഫ് ഓഷ്യാനോഗ്രഫി** , 1966-ൽ ഗോവയിൽ പ്രവർത്തനമാരംഭിച്ചു. ഈ സ്ഥാപനത്തിന് കൊച്ചി, മുംബൈ, വൈസാഗ് ( വിശാഖപട്ടണം) എന്നിവിടങ്ങളിൽ ഉപകേന്ദ്രങ്ങളുണ്ട്.
ഇരുനൂറോളം വൈജ്ഞാനികരും നൂറോളം സാങ്കേതിക പ്രവർത്തകരും ഇവിടെയുണ്ട്.  പരസ്പര പ്രാധാന്യമുളള  ബഹുമുഖമേഖലകളിൽ ഗവേഷണം നടത്തുന്നതിനാവശ്യമായ എല്ലാ സജ്ജീകരണങ്ങളും ലഭ്യമാണ്. അത്യാധുനിക സാങ്കേതിക ഉപകരണങ്ങൾ ഘടിപ്പിച്ച സി. ആർ വി സാഗർ സുക്തി എന്ന കപ്പൽ സമുദ്രതീരത്തോടു ചേർന്ന് നിരീക്ഷണഗവേഷണങ്ങൾ നടത്തുന്നു. പുറംകടലിൽ പരീക്ഷണങ്ങൾ നടത്താനായി ഓആർവി  സാഗർ കന്യ എന്ന ഭൂശാസ്ത്ര മന്ത്രാലയത്തിൻറെ അധീനതയിലുളള  കപ്പലാണ് ഉപയോഗപ്പെടുത്തുന്നത്. 

### ബഹുമതികൾ
കഴിഞ്ഞ പത്തു വർഷങ്ങളിൽ, ഈ ഗവേഷണസ്ഥാപനം നേടിയെടുത്ത ചില മുഖ്യ ബഹുമതികൾ

*2011 ശങ്കർ, ഡി.,  ഭട്നാഗർ പുരസ്കാരം
*2011 പവൻ ദേവാങ്കൻ,  യുവശാസ്ത്രജ്ഞൻ (ഇന്ത്യൻ നാഷണൽ സയൻസ് അക്കാദമി)
*2011 സാരസ്വത്, ആർ.,  യുവശാസ്ത്രജ്ഞൻ (ഇന്ത്യൻ നാഷണൽ സയൻസ് അക്കാദമി)
*2011 അനിൽ വൽസങ്കർ,  എൻ. ആർ. ഡി. സി. അവാർഡ്
*2010 സമീർ ദമാറെ,  യുവശാസ്ത്രജ്ഞൻ (സി. എസ്. ഐ. ആർ)
*2008 ഖണ്ഡേപർക്കർ, എൽ., യുവശാസ്ത്രജ്ഞൻ (സി. എസ്. ഐ. ആർ)
*2006 കെസ്സാർക്കർ, പി. എം., യുവശാസ്ത്രജ്ഞൻ ( ഇന്ത്യൻ നാഷണൽ സയൻസ് അക്കാദമി)
*2005 ഗൗൻസ്, എം.,  യുവശാസ്ത്രജ്ഞൻ (സി. എസ്. ഐ. ആർ)
*2004 ചക്രബൊർത്തി, ബി.,  ടെക്നോളജി അവാർഡ്
*2002 ശങ്കർ, ഡി.,  യുവശാസ്ത്രജ്ഞൻ (സി. എസ്. ഐ. ആർ)
*2001 കൃഷ്ണ, കെ. എസ്.,  ഭട്നാഗർ പുരസ്കാരം
### വിദ്യാർത്ഥികൾക്കായി
വിദ്യാർത്ഥികൾക്ക് പി.എച്ച്.ഡി ബിരുദമെടുക്കാനും ഹ്രസ്വകാല എം.എസ്സി, എം.ടെക് പ്രോജക്റ്റ് ചെയ്യാനുമുളള സാധ്യതകളിവിടെയുണ്ട്.

*പി. എച്ച്.ഡി  
*ഇൻറേൺഷിപ്പ് 
*എം.എസ്സി, എം.ടെക് പ്രോജക്റ്റ് 
*പരിശീലന ക്യാമ്പുകൾ

### അവലംബം

### പുറം കണ്ണികൾ
http://ijs.nio.org/index.php/msagar
പന്തീരാങ്കാവ്

കോഴിക്കോട് ജില്ലയുടെ തെക്ക് ഭാഗത്തുള്ള ഒരു പട്ടണമാണ്  **പന്തീരാങ്കാവ്**. കൈലമഠം എന്ന പേരിൽ അറിയപ്പെട്ടിരുന്ന ഈ പ്രദേശത്തിനു പന്തീരാങ്കാവ് എന്ന പേരു വരാൻ കാരണം ഈ ഗ്രമത്തോട് ചുറ്റി നിൽക്കുന്ന പുത്തൂർമഠം, കൊടൽ നടക്കാവ്, അരപ്പുഴ, മണക്കടവ്, കൈബാലം, കുന്നത്തു പാലം തുടങ്ങിയ പ്രദേശങ്ങളിലായി പന്ത്രണ്ട് കാവുകളാൽ ചുറ്റപ്പെട്ടതിനാൽ അയിരിക്കാം. 
ലഘുചിത്രം|left|Kailamadam School, Pantheeramkavu

വർഗ്ഗം:കോഴിക്കോട് ജില്ലയിലെ ഗ്രാമങ്ങൾ
പറക്കുന്ന അണ്ണാൻ

അണ്ണാൻ വർഗത്തിൽ പെട്ട പറക്കുന്ന സസ്തനികളാണ് ആണ് **പാറാനുകൾ** അഥവാ **പറക്കും അണ്ണാനുകൾ**. എന്നാൽ ഇവ വവ്വാലോ പക്ഷികളെയോ പോലെ ശക്തമായി പറക്കാൻ കഴിവില്ലാത്തവ ആണ്. ഇവ ഒരു മരത്തിൽ നിന്നും മറ്റൊരു മരത്തിലേക്ക് ആണ് പറക്കൽ നടത്തുന്നത്. 90 മീറ്റർ ( 295 അടി) ആണ് ഇവയുടെ പറക്കൽ രേഖപ്പെടുത്തിയിരിക്കുന്നത്. വാലും ഇതിനോടു ചേർന്നുള്ള ത്വക്ക്‌ ഭാഗവുമാണ്‌ ഇവയ്ക്ക് സംതുലിതാവസ്‌ഥ നൽകുന്നത്‌. ജൂൺ മധ്യത്തോടെയാണ് ഇവയുടെ പ്രജനനകാലം.

ഇന്ത്യ കൂടാതെ ചൈന, ഇന്തോനേഷ്യ, മ്യാൻമാർ, ശ്രീലങ്ക, തായ്‌വാൻ, വിയറ്റ്‌നാം, തായ്‌ലാൻഡ്‌ എന്നിവിടങ്ങളിലും കാണപ്പെടുന്നു. 

## അവലംബം

## പുറത്തേക്കുള്ള കണ്ണികൾ

വർഗ്ഗം:സസ്തനികൾ
വർഗ്ഗം:അണ്ണാനുകൾ
വർഗ്ഗം:കേരളത്തിലെ സസ്തനികൾ
അഡ്വാൻസ്ഡ് മെറ്റീരിയൽസ് അൻഡ് പ്രോസസ്സസ് റിസർച്ച് ഇൻസ്റ്റിറ്റ്യൂട്ട്, ഭോപാൽ

റീജിയണൽ റിസർച്ച് ലാബറട്ടറി എന്ന പേരിൽ സി. എസ്. ഐ. ആറിൻറെ ഘടകമായി 1981- ൽ രൂപം കൊണ്ട **അഡ്വാൻസ്ഡ് മെറ്റീരിയൽസ് അൻഡ് പ്രോസസ്സസ് റിസർച്ച് ഇൻസ്റ്റിറ്റ്യൂട്ട്**  ആദ്യം ദൽഹിയിൽ പ്രവർത്തനമാരംഭിച്ചു, പിന്നീട് ഭോപാലിലേക്ക് മാറ്റപ്പെട്ടു. പദാർത്ഥങ്ങളേയും അവയുടെ പ്രക്രിയാക്രമങ്ങളേയും പറ്റിയുളള ഗവേഷണങ്ങൾക്കാണ് ഇവിടെ   മുൻഗണന എന്നതിനാൽ 2007- ൽ  “അഡ്വാൻസ്ഡ് മെറ്റീരിയൽസ് അൻഡ് പ്രൊസസ്സസ് റിസർച്ച് ഇൻസ്റ്റിറ്റ്യൂട്ട്” എന്ന് പുനർ നാമകരണം ചെയ്യപ്പെട്ടു. ഭോപ്പാലിലെ ഹബീബ്ഗഞ്ച് നാകായിൽ ഹോഷങ്കാബാദ് റോഡിലാണ് ഈ സ്ഥാപനം സ്ഥിതി ചെയ്യുന്നത്. 

## അവലംബം


വർഗ്ഗം:ഇന്ത്യയിലെ ഗവേഷണ സ്ഥാപനങ്ങൾ
നണിയൂർ നമ്പ്രം

കണ്ണൂർ ജില്ലയിലെമയ്യിൽ ഗ്രാമപഞ്ചായത്തിൽസ്ഥിതി ചെയ്യുന്ന ഒരു ഗ്രാമമാണ് **നണിയൂർ നമ്പ്രം.**

## അതിരുകൾ

*വടക്ക്    ·  മുല്ലക്കൊടി
*കിഴക്ക്  ·  മയ്യിൽ
*തെക്ക്   ·  നണിയൂർ
*പടിഞ്ഞാറ്  ·  പറശ്ശിനി പുഴ

## വിദ്യാഭ്യാസ സ്ഥാപനങ്ങൾ
*നണിയൂർ നമ്പ്രം ഹിന്ദു എൽ പി സ്കൂൾ
*നണിയൂർ നമ്പ്രം മാപ്പിള എൽ പി സ്കൂൾ 
*കെ സി ഡബ്ല്യൂ എസ് ഇംഗ്ലീഷ് മീഡീയം സ്കൂൾ

## സാംസ്കാരിക കേന്ദ്രങ്ങൾ
*നണിയൂർ നമ്പ്രം വിദ്യാപോഷിണി വായനശാല& ഗ്രന്ഥാലയം
## ആരാധനാലയങ്ങൾ
*നമ്പ്രം മുച്ചിലോട്ടു ഭഗവതി ക്ഷേത്രം
*ശ്രീ സുബ്രഹ്മണ്യസ്വാമി ക്ഷേത്രം

## വ്യവസായങ്ങൾ
കെ എം സ്റ്റീൽ റോളിങ്ങ് മിൽ
വർഗ്ഗം:കണ്ണൂർ ജില്ലയിലെ ഗ്രാമങ്ങൾ
പാവോ (ജീനസ്സ്)

രണ്ടു സ്പിഷീസുകളെ ഉൾക്കൊള്ളുന്ന ഫെസന്റ് കുടുബത്തിലെ ഒരു ജീനസാണ് **പാവോ**. ഇവയെ കൂടാതെ കോംഗോ മയിൽ കൂടിയാണ് മയിൽ വിഭാഗത്തിൽ ഉൾപ്പെടുന്നത്.
## സ്പിഷീസുകൾ
* ഇന്ത്യൻ മയിൽ (*Pavo cristatus*)
* പച്ചമയിൽ (*Pavo muticus*)

വർഗ്ഗം:പാവോ (ജീനസ്സ്)
വർഗ്ഗം:മയിലുകൾ
അബ്ദുല്ല ഇബ്‌നു ഹുസൈൻ

**അബ്ദുല്ല ഇബ്‌നു ഹുസൈൻ** (അറബിക്) عبد الله الأول بن الحسين ആധുനിക ജോർദാന്റെ ശില്പിയായിരുന്നു. ഹിജാസിലെ രാജാവായ ഷെരിഫ് അൽ ഹുസൈൻ ഇബ്നു അലിയുടെ രണ്ടാമത്തെ പുത്രനായി 1882-ൽ മക്കയിൽ ജനിച്ചു. തുർക്കിയിലെ ഇസ്താംബൂളിൽനിന്ന് വിദ്യാഭ്യാസം നേടി, ഒട്ടോമൻ പാർലമെന്റിൽ മക്കയുടെ പ്രതിനിധിയായി പ്രവർത്തിച്ചു. ഒന്നാം ലോകയുദ്ധകാലത്ത് തുർക്കിക്കെതിരെ അറബികൾ നടത്തിയ സമരത്തിൽ ഇദ്ദേഹം സുപ്രധാനമായ പങ്കു വഹിച്ചു. 1921-ൽ ബ്രിട്ടീഷ്കാർ ഇദ്ദേഹത്തെ ട്രാൻസ് ജോർദാനിലെ അമീറായി അംഗീകരിച്ചു. ഹാഷിംവംശജനായ ഇദ്ദേഹം ജനങ്ങളുടെ വിശ്വാസം നേടിയെടുത്തിരുന്നു. രണ്ടാം ലോകയുദ്ധത്തിൽ ബ്രിട്ടീഷുകാർക്ക് സൈനികസഹായം നൽകിയതിനു പ്രതിഫലമായി 1946-ൽ ട്രാൻസ് ജോർദാന് സ്വാതന്ത്ര്യം ലഭിച്ചു. പിന്നീട് ഇദ്ദേഹം ജോർദാനിലെ രാജാവായി (1946 മേയ് 25) സ്ഥാനാരോഹണം ചെയ്തു. 1947-ൽ യു.എൻ. പലസ്തീൻ വിഭജിക്കാൻ നടത്തിയ ഉദ്യമത്തെ അനുകൂലിച്ച ഏക അറബിരാഷ്ട്ര മേധാവി ഇദ്ദേഹം ആയിരുന്നു. അറബിരാഷ്ട്രങ്ങൾ ഈ ഉദ്യമത്തിന് എതിരാണെന്ന് കണ്ടപ്പോൾ അവരോടൊപ്പം പലസ്തീനിലെ ജൂതൻമാർക്കെതിരെ നീങ്ങി, നിർണായക വിജയങ്ങൾ നേടി. പലസ്തീനിലെ ചില ഭാഗങ്ങളെ ജോർദാനോടു ചേർക്കാൻ ഇദ്ദേഹം നടത്തിയ ശ്രമം ഈജിപ്തിനും അറേബ്യയയ്ക്കും സിറിയയ്ക്കും സ്വീകാര്യമായിരുന്നില്ല. ജറുസലേമിലെ മുഫ്ത്തിയായ ഹാജിഅമീനുൽ ഹുസൈന്റെ നിയന്ത്രണത്തിൽ, പലസ്തീൻ പ്രത്യേക രാഷ്ട്രമാകണമെന്ന് അവർ ആഗ്രഹിച്ചു. അയൽരാജ്യങ്ങളുടെ ശത്രുതയോടൊപ്പം ആഭ്യന്തര വിഷമങ്ങളും വർധിച്ചു. പലസ്തീൻ കുടിയേറ്റക്കാർ പുതിയ സാമ്പത്തികരാഷ്ട്രീയപ്രശ്നങ്ങൾ സൃഷ്ടിച്ചു. ജോർദാനിൽ ജനാധിപത്യത്തിന് അനുകൂലമായ നീക്കങ്ങൾ ആരംഭിച്ചു. ശത്രുവിഭാഗത്തിൽപെട്ട ഒരു യുവാവ് ജറുസലേമിലെ അഖ്സാപള്ളിയിൽവച്ച് ഇദ്ദേഹത്തെ വെടിവച്ചുകൊന്നു (1951 ജൂലൈ. 20). ഇദ്ദേഹത്തിന്റെ സ്മരണകളുടെ (Memories) ഒന്നാംഭാഗം പ്രസിദ്ധീകൃതമായിട്ടുണ്ട്.

## അവലംബം
* http://www.aljazeera.com/focus/arabunity/2008/02/2008525183443732794.html
*  http://forum.thefreedictionary.com/postst17476_King-Abdullah-I-of-Jordan-Is-Assassinated--1951-.aspx
* http://www.britannica.com/EBchecked/topic/948/Abdullah-I
ആഭ്യന്തരകച്ചവടം

ഒരു രാജ്യത്തിനുള്ളിൽ നടത്തുന്ന സാധനങ്ങളുടെ കൈമാറ്റത്തെയാണ് ആഭ്യന്തരകച്ചവടം എന്ന് പറയുന്നത് .ഒരു രാജ്യത്ത് ഉല്പാദിത കേന്ദ്രങ്ങളിൽനിന്ന് ചരക്കുകൾ ആവശ്യമായ മറ്റു സ്ഥലങ്ങളിലേക്ക് എത്തിച്ചുകൊടുക്കുന്നതിനുള്ള എല്ലാ സൗകര്യങ്ങളും ആഭ്യന്തരകച്ചവടം മൂലം സാധിക്കുന്നു .ഇതുവഴി വിലസുസ്ഥിരത കൈവരിക്കാനായിക്കഴിയും .രാജ്യത്തിനകത്ത് സാധനങ്ങൾ തുല്യമായ അളവിൽ എല്ലായിടത്തും ലഭ്യമാക്കുക എന്നതാണ് ഇതിന്റെ പ്രാഥമിക ലക്ഷ്യം .ആഭ്യന്തരകച്ചവടത്തിൽ അതത് രാജ്യത്തെ നാണയത്തിലാണ് പണം നൽകേണ്ടത് .ആഭ്യന്തരകച്ചവടം രണ്ടു വിധമുണ്ട്.
# മൊത്തക്കച്ചവടം 
# ചില്ലറക്കച്ചവടം
## പുറംകണ്ണികൾ
* of home trade
* trade

വർഗ്ഗം:വ്യവസായം
മൊത്തക്കച്ചവടം

വലിയ തോതിലുള്ള കച്ചവടമാണ് മൊത്തക്കച്ചവടം.  മൊത്തക്കച്ചവടക്കാർ ഉല്പാദകരിൽനിന്ന് സാധനങ്ങൾ വൻതോതിൽ വാങ്ങിക്കുകയും ചില്ലറക്കച്ചവടക്കാർക്ക് ചെറിയ അളവിൽ വില്ക്കുകയും ചെയ്യുന്നു .ഉല്പാദകരേയും ചില്ലറക്കച്ചവടക്കാരെയും തമ്മിൽ ബന്ധിപ്പിക്കുന്ന ഒരു കണ്ണിയാണ് മൊത്തക്കച്ചവടക്കാർ .
## പുറംകണ്ണികൾ

* Does Wholesale Trade Mean?
* trade definition

വർഗ്ഗം:വ്യവസായം
ചില്ലറക്കച്ചവടം

ചെറിയതോതിലുള്ള കച്ചവടമാണ് ചില്ലറക്കച്ചവടം. മൊത്തക്കച്ചവടക്കാരിൽനിന്ന് സാധനങ്ങൾ വാങ്ങിക്കുന്ന ചില്ലറക്കച്ചവടക്കാർ അത് ആവശ്യമുള്ള വ്യക്തികൾക്ക് (ഉപഭോക്താക്കൾക്ക്) ചെറിയ അളവിൽ വിതരണം ചെയ്യുന്നു .മൊത്തക്കച്ചവടക്കാരേയും ഉപഭോക്താക്കളേയും സംയോജിപ്പിക്കുന്ന ഘടകമാണ് ചില്ലറക്കച്ചവടക്കാർ .
## പുറംകണ്ണികൾ
* TRADE
* trade definition
* മലയാളം വാരിക, 2012 ജൂലൈ 06

വർഗ്ഗം:വ്യവസായം
പുല്ലൂളി ശലഭം

ഇന്ത്യയിലെ മിക്കയിടത്തും കാണപ്പെടുന്ന പൂമ്പാറ്റയാണ് **പുല്ലൂളി ശലഭം** (*Taractrocera maevius*). കേരളത്തിൽ അപൂർവ്വമായെ ഇവയെ കാണാറുള്ളൂ. പാകിസ്താൻ, മ്യാൻമർ, ബംഗ്ലാദേശ് തുടങ്ങിയ ഇന്ത്യയുടെ അയൽപക്ക രാജ്യങ്ങളിലും ഇവയെ കാണാം. 

## വിവരണം
പുൽമേടുകൾ, തുറസായ പ്രദേശങ്ങൾ തുടങ്ങിയ ഇടങ്ങളാണ് ഇവയുടെ വാസസ്ഥലങ്ങൾ. എങ്കിലും പർവ്വതങ്ങളിലും ഇവയെ കാണാറുണ്ട്. ചിറകുകൾക്ക് തവിട്ടുനിറമാണ്. മുൻചിറകിലും പിൻചിറകിലും വെളുത്ത പുള്ളികളുണ്ട്. മുൻചിറകിന്റെ പുറത്ത് വെളുത്ത കുറിപ്പാടും കാണാം. പിൻചിറകിന്റെ അടിവശത്ത് വെളുത്ത പുള്ളികളും പാടുകളും തവിട്ടുവരകളും ഉണ്ട്. പുല്ലുകൾക്കിടയിലൂടെ വളരെ പതുക്കെ പറക്കുന്ന പൂമ്പാറ്റയാണിത്. ഉയരത്തിൽ പറക്കാറില്ല. ചെറുപുഷ്പങ്ങളിൽനിന്നാണ് തേൻനുകരുക. മിക്കപ്പോഴും പുൽതണ്ടുകളിൽ വിശ്രമിക്കുന്നത് കാണാം. പുല്ലിലയിലാണ് മുട്ടയിടുന്നത്. നെൽച്ചെടിയിലും മുട്ടയിടുന്നതായി കാണാറുണ്ട്. മുട്ട ഒറ്റയ്ക്കായിട്ടാണ് കാണപ്പെടുന്നത്.
ലഘുചിത്രം
## അവലംബം

*കേരളത്തിലെ പൂമ്പാറ്റകൾ (മാതൃഭൂമി ആഴ്ചപ്പതിപ്പ്), പുസ്തകം 89, ലക്കം 38, പേജ് 94 
## പുറം കണ്ണികൾ

വർഗ്ഗം:തുള്ളൻ ചിത്രശലഭങ്ങൾ
വർഗ്ഗം:കേരളത്തിലെ ചിത്രശലഭങ്ങൾ
നാഷണൽ റിസർച്ച് ഡെവലപ്മെൻറ് കോർപറേഷൻ,ഇന്ത്യ

ഇന്താ ഗവണ്മെൻറ് 1953-ൽ  രൂപീകരിച്ച എൻ. ആർ. ഡി. സി എന്ന  നാഷണൽ റിസർച്ച് ഡെവലപ്മെൻറ് കോർപറേഷൻറെ   മേൽനോട്ടം  ശാസ്ത്ര സാങ്കേതിക മന്ത്രാലയത്തിൻറെ കീഴിലുളള ശാസ്ത്ര വ്യാവസായിക ഗവേഷണ വിഭാഗമാണ് വഹിക്കുന്നത്.   ഇന്ത്യയിലെ വിവിധ ഗവേഷണസ്ഥാപനങ്ങളിൽ  രൂപം കൊളളുന്ന സാങ്കേതികസാഫല്യങ്ങളെ കണ്ടെത്തി വികസിപ്പിച്ച് പ്രയോഗ യോഗ്യവും വാണിജ്യയോഗ്യവുമാക്കി വിപണിയിലെത്തിക്കുകയാണ് എൻ. ആർ. ഡി. സി. യുടെ പ്രധാന ദൗത്യം.  

ഇത്തരം സംരംഭങ്ങളെ പ്രോത്സാഹിപ്പിക്കാനായി  വർഷം തോറും മുഖ്യമായി മൂന്ന്  വിശിഷ്ട അവാർഡുകൾ നൽകുന്നു. 
 
### ഇന്നോവേഷൻ അവാർഡ്
( കൂടിയത് 2 എണ്ണം)
5 ലക്ഷം രൂപ സമ്മാനത്തുക(ഓരോന്നിനും)
 
### സോഷ്യൽ ഇന്നോവേഷൻ അവാർഡ്
(കൂടിയത് 3 എണ്ണം)
3 ലക്ഷം രൂപ സമ്മാനത്തുക(ഓരോന്നിനും)
 
### ബഡ്ഡിംഗ് ഇന്നോവേറ്റേഴ്സ് അവാർഡ്
(കൂടിയത്  എണ്ണം 5)
ഇത്  വിദ്യാർത്ഥികൾക്കു മാത്രം അവകാശപ്പെട്ടതാണ്   
1 ലക്ഷം രൂപ സമ്മാനത്തുക (ഓരോന്നിനും)
 
### സമ്പർക്ക വിവരങ്ങൾ
നാഷണൽ റിസർച്ച് ഡെവലപ്മെൻറ് കോർപറേഷൻ  
അനുസന്ധാൻ വികാസ്
20-22, സംറൂദ്പൂർ കമ്മ്യൂണിറ്റി സെൻറർ 
കൈലാഷ് കോളണി എക്സ്റ്റെൻഷൻ 
ന്യൂ ഡൽഹി 110048 
ഫോ: +91 11 26419904, 26417821, 26480767, 26432627
ഫാക്സ്: +91 11 26460506, 26478010, 26231877 
ഇ മെയിൽ write2@nrdcindia.com

### അവലംബം


വർഗ്ഗം:മലയാളത്തിലല്ലാത്ത വാക്കുകളുള്ള ലേഖനങ്ങൾ
വർഗ്ഗം:ഇന്ത്യയിലെ ഗവേഷണ സ്ഥാപനങ്ങൾ
ഓആർവി സാഗർ കന്യ

ഇന്ത്യയുടെ ഒരു ഗവേഷണക്കപ്പലാണ് **ഓആർവി സാഗർ കന്യ** . ഇതിൻറെ ചുമതല നാഷണൽ സെൻറർ ഫോർ അൻറാർട്ടിക് അൻഡ് ഓഷൻ റിസർച്ച് വഹിക്കുന്നു. അറബിക്കടൽ, ബംഗാൾ ഉൾക്കടൽ, ഇന്ത്യൻ മഹാസമുദ്രം എന്നിവയെക്കറിച്ച് പഠനം നടത്തുകയും വിവരങ്ങൾ ശേഖരിക്കുകയുമാണ്  സാഗർ കന്യയുടെ ദൗത്യം. ഓഷൻ റിസർച്ച് വെഹിക്ക്ൾ (സമുദ്ര ഗവേഷണയാനം) എന്നതിൻറെ ചുരുക്കമാണ്  ഓആർവി, (ORV).

## അവലംബം

വർഗ്ഗം:കപ്പലുകൾ
പനച്ചിയം

മാൽവേസീ സസ്യകുടുംബത്തിലെ പടർന്നു കയറുന്ന ഒരു കുറ്റിച്ചെടിയാണ് **പനച്ചിയം** അഥവാ **പനച്ചി**, പനഞ്ചി. . നാട്ടിൻപുറങ്ങളിൽ കാണുന്ന തരുതരുത്ത മുള്ളോടുകൂടിയ ചെമ്പരത്തി വർഗ്ഗത്തിലെ  കാട്ടുചെടിയാണിത്. 

## പേരുകൾ
**പച്ചപ്പുളി, മത്തിപ്പുളി, നരണമ്പുളി, പനിച്ചകം, പനിച്ചം, ഉപ്പനച്ചകം, അനിച്ചം, കാളപ്പൂ, പനച്ചോൽ**, **പഞ്ചവൻ, പനിച്ചോത്തി, കാർത്തിക പൂ, ഞാറൻ‌പുളി, കാളിപ്പൂ, പഞ്ചവം, മലൈപുളിക്കായ, വൈശ്യപ്പുള്ളി,**  എന്നൊക്കെ പ്രാദേശികമായി ഇത് അറിയപ്പെടുന്നു. സംസ്കൃതത്തിൽ **കാലസ്കന്ദം, തിന്ദുകം, ശിതിസാരകം, സ്ഫൂർജ്ജകം** എന്നീ പേരുകളിൽ  അറിയപ്പെടുന്നു.  പ്രൊ. മാത്യു താമരക്കാടിന്റെ പുസ്തകത്തിൽ ഇതിനെ പനചി എന്നു വിളിച്ചിരിക്കുന്നു. Hibiscus aculeatus എന്ന ശാസ്ത്രീയനാമത്തിൽ അറിയപ്പെടുന്ന പനച്ചിയത്തിനെ **Hill hemp bendy, Wild hibiscus, Comfortroot, Pineland Hibiscus, Pinelands Mallow, Rough Rosemallow, Sharp Rosemallow** എന്നിങ്ങനെ ഇംഗ്ലീഷിൽ വിളിക്കപ്പെടുന്നു.  മറ്റു പേരുകൾ: ഗുജറാത്തി: મજનૂ ફલ മജ്നു ഫൽ • ഹിന്ദി: वन गुढ़ल വൻ ഗുദാൽ • കന്നഡ: ಬೆಟ್ಟ ಬಂಡೆ ബെട്ട ബെന്ദെ • കൊങ്കണി: व्हडलो रानभेंडो വഡ്ലോ രാൻബേഡോ • മറാത്തി: रानभेंडी രാൻബേൻഡി • സംസ്കൃതം: शठम्बष्ठी ശഠംഭഷ്ഠി • തമിൾ: மலைப்புளிச்சை മലൈപുളിക്കായ് • തെലുഗു: అడవిగోగు അടവിഗോഗു, కొండగోగు കൊണ്ടഗോഗു

## പ്രത്യേകതകൾ
മരത്തിലോ മതിലിലോ പടർന്നു് പിടിച്ചാണു് പൊതുവേ ഇവയെ കാണാറുള്ളതു്.തണ്ടിലും,ഇലയുടെ അടിഭാഗത്തുള്ള ഞരമ്പിലും മുള്ളുകളുണ്ട്.പൂവിതളുകൾ കശക്കിയാൽ താളി പോലെ കൊഴുപ്പു വരും. പിച്ചള പാത്രങ്ങളുടെയും ഓട്ടുപാത്രങ്ങലുടേയും  ക്ലാവ് ഉരച്ചു കളയാൻ വേണ്ടി പനച്ചിയത്തിന്റെ ഇല ഉപയോഗിക്കാറുണ്ടു്. ആടുകളുടെ പ്രിയപ്പെട്ട ഭക്ഷണമാണ് ചെറിയ പുളിയുള്ള ഇതിന്റെ ഇല. ഇതിൽ Gossypin എന്ന anti cancerous ഘടകം ഉണ്ട്. മഞ്ഞനിറത്തിലുള്ള ഭംഗിയുള്ള പൂവുകളാണു് പനച്ചിയത്തിൽ ഉണ്ടാകാറു്. ഇവ അല്പായുസുള്ള പൂവുകളാണു്. സൂര്യപ്രകാശം ഏൽക്കുന്നതിനനുസരിച്ചു് പൂവിന്റെ ആയുസ്സും കുറയും. കേവലം ഒരു അർദ്ധ പകൽ മാത്രമാണു് പനച്ചിയത്തിന്റെ പൂവുകളുടെ ആയുസ്സു്. പാരമ്പര്യ വൈദ്യത്തിൽ ഇത് മഞ്ഞപ്പിത്തം, പ്രമേഹം, നീർ‌വീഴ്ച എന്ന രോഗങ്ങൾ ചികിത്സിക്കാൻ ഉപയോഗിക്കാറുണ്ട്.

കുട്ടികൾ ഇതിന്റെ ഇലയും പൂമൊട്ടും ഭക്ഷിക്കാറുണ്ട്. തളിരില ഉപ്പു കൂട്ടിയും ഭക്ഷിക്കാം. ഈ പൂവിന്റെ ഇരുണ്ട ചുവപ്പുനിറമുള്ള ഭാഗം വട്ടത്തിൽ മുറിച്ചെടുത്ത് പെൺകുട്ടികൾ പൊട്ടായി ഉപയോഗിക്കാറുണ്ട്.
## ചിത്രശാല

File:Hibiscus_Aculeatus_-_ഞാറൻ_പുളി_04.JPG|ഞാറൻപുളി കായ
File:Hibiscus_Aculeatus_-_ഞാറൻ_പുളി_05.JPG|ഞാറൻപുളിയുടെ ഇല
File:Hibiscus_Aculeatus_-_ഞാറൻ_പുളി_01.JPG|ഞാറൻപുളിയിലെ മുള്ളുകൾ
File:Hibiscus_Aculeatus_-_ഞാറൻ_പുളി_02.JPG|ഞാറൻപുളിയിലെ പൂവ്
File:പനച്ചിയം2.jpg|പനച്ചിയം ഇല
File:പനച്ചിയം പൂവ്1.jpg|പനച്ചിയം പൂവ്
File:പനച്ചിയയം പൂവ്.jpg|പനച്ചിയം പൂവ്‌
File:Hibiscus Aculeatus.JPG|പനച്ചിയം പൂവ്‌


## അവലംബം

## പുറത്തേക്കുള്ള കണ്ണികൾ

വർഗ്ഗം:നീലിയാർകോട്ടത്തെ സസ്യജാലം
വർഗ്ഗം:കുറ്റിച്ചെടികൾ
വർഗ്ഗം:ചെമ്പരത്തികൾ
വർഗ്ഗം:മാൽവേസീ
വർഗ്ഗം:ഹിബിസ്കസ്
ചാന്നാനിക്കാട്

കോട്ടയം ജില്ലയിലെ പനച്ചിക്കാട് പഞ്ചായത്തിൽ സ്ഥിതി ചെയ്യുന്ന ഒരു ഗ്രാമമാണ് **ചാന്നാനിക്കാട്**.

വർഗ്ഗം:കോട്ടയം ജില്ലയിലെ ഗ്രാമങ്ങൾ
കായിക്കര

തിരുവനന്തപുരം ജില്ലയിലെ അഞ്ചുതെങ്ങ് പഞ്ചായത്തിൽ അഞ്ചുതെങ്ങിനും വർക്കലക്കും ഇടയ്ക്കു, കായലിനും കടലിനും മദ്ധ്യേ ഉള്ള ഒരു പ്രദേശമാണ് **കായിക്കര**. ഇവിടെയാണ് മഹാകവി കുമാരനാശാൻ ജനിച്ചതും പ്രാഥമിക വിദ്യാഭ്യാസം നടത്തിയതും. കുമാരനാശാന്റെ പേരിൽ ഇപ്പോഴും കുമാരനാശാന്റെ കുടുംബത്തെ ആസ്പദമാക്കി ഒരു സ്മാരകം സ്ഥിതി ചെയ്യുന്നു.

ഇത് ഒരു കടലോര ഗ്രാമമാണ്‌. ഇവിടുത്തെ ജനങ്ങളുടെ പ്രധാന ഉപജീവന മാർഗ്ഗം കൃഷിയും മത്സ്യബന്ധനവും ആണ്. കയർ ഉത്പന്നങ്ങൾക്ക് പേര് കേട്ട ഒരു ഗ്രാമമാണ്‌ കായിക്കര. തകഴിയുടെ നാലു പെണ്ണുങ്ങൾ എന്ന കഥയിലെ കഥാപാത്രങ്ങൾ ഈ പ്രദേശത്തു നിന്ന് ഉള്ളവരാണ്.
മലയച്ചീര

കേരളത്തിൽ കാണപ്പെടുന്ന ഒരു ചീരയിനമാണ് **മലയച്ചീര**. ഇത് ചിക്കൂർമാനീസ്, മധുരച്ചീര, ബ്ലോക്കുചീര, വേലിച്ചീര, പീലീസ്, പാണ്ടിമുരിങ്ങ, മൈസൂർ ചീര എന്നിങ്ങനെ വിവിധ പേരുകളിൽ പ്രാദേശികമായി അറിയപ്പെടുന്നു. ഇതിന്റെ ഇല സാധാരണ പച്ചക്കറിയായി ഉപയോഗിക്കുന്നു. കേരളത്തിലെ എല്ലാ കാലാവസ്ഥയിലും വളരുന്ന ഒരു ദീഘകാല വിളയായ ഇതിനെ വരിയായി അതിരുകളിൽ നട്ട് വേലിയായും ഉപയോഗപ്പെടുത്താറുണ്ട്.

## സവിശേഷതകൾ
ശാഖകളായി വളരുന്ന ചെടിയുടെ തണ്ട് പച്ചനിറത്തിൽ കാണപ്പെടുന്നു. ഇലകൾ സന്മുഖമായി ഇലത്തണ്ടുകളിൽ ക്രമീകരിച്ചിരിക്കുന്നു. വെള്ളനിറത്തിൽ നെരിയ ചുവപ്പ് പടർന്ന പൂക്കൾ വൃത്താകൃതിയിൽ 4-5 ഇതളുകൾ വരെയുണ്ടാകാം. കായ്കൾ വെള്ള നിറത്തിലോ വെള്ള കലർന്ന ചുവപ്പോ നിറത്തിലോ ആയിരിക്കും. കായ്കളിൽ 4-5 വിത്തുകൾ വരെയുണ്ടാകാം.

## കൃഷിരീതി
എല്ലാത്തരം മണ്ണിലും കൃഷിചെയ്യാവുന്ന ഒരു സസ്യമാണിത്. കമ്പുകൾ ആണ് സാധാരണ നടീൽ വസ്തുവായി ഉപയോഗിക്കുന്നത്. കാലവർഷമാണ് ഈ സസ്യത്തിൻറെ കമ്പുകൾ നടാൻ അനുകൂല സമയം. ഇളം മൂപ്പായ കമ്പുകൾ 20 - 30 സെന്റീമീറ്റർ നീളത്തിൽ മുറിച്ച് നട്ടാണ് കൃഷി ചെയ്യുന്നത്. ഏകദേശം 30 സെന്റീമീറ്റർ ആഴത്തിൽ ചാലുകൾ കീറി അതിൽ കാലിവളമോ, കമ്പോസ്റ്റോ, പച്ചിലവളമോ ചേർത്ത് നികത്തി അതിനുമുകളിൽ  കമ്പുകൾ നടാവുന്നതാണ്. ചെടികൾക്ക് വരൾച്ചയെ ചെറുക്കാൻ കഴിവുണ്ടെങ്കിലും വേനൽക്കാലത്ത് നനയ്ക്കുന്നത് ചെടി പുഷ്ടിയോടേ വളരുന്നതിന് സഹായിക്കും. കമ്പുകൾ നട്ട് മുന്ന് നാല് മാസങ്ങൾക്കുള്ളിൽ ആദ്യം വിളവെടുക്കാം. വിളവെടുത്തതിനുശേഷം ചെടിക്ക് നേരിയ തോതിൽ വളമിടുന്നത് തുടർവളർച്ചയെ ത്വരിതപ്പെടുത്തുന്നു.

## ചിത്രശാല

File:Sauropus_androgynus_-_പീലീസ്_02.JPG|കായകൾ
File:Sauropus_Androgynus_-_മലയച്ചീര_02.JPG|മലയച്ചീര
File:Sauropus_Androgynus_-_മലയച്ചീര_03.JPG|മലയച്ചീര
File:Sauropus_androgynous.jpg|
File:Rau_ngót.JPG|


## അവലംബം
	

വർഗ്ഗം:ചീരകൾ
വർഗ്ഗം:ഇലക്കറികൾ
വർഗ്ഗം:ഫൈല്ലാന്തേസീ
സൺ ടിവി നെറ്റ്‌വർക്ക്

ചെന്നൈ കേന്ദ്രമായി പ്രവർത്തിക്കുന്ന ഇന്ത്യയിലെ ഒരു ടെലിവിഷൻ കമ്പനിയാണ് **സൺ ടെലിവിഷൻ നെറ്റ്‌വർക്ക്**. 1993 ഏപ്രിൽ 14ന് തുടങ്ങിയ സൺ ടെലിവിഷൻ നെറ്റ്‌വർക്ക് ഏഷ്യയിലെ തന്നെ ഏറ്റവും വലിയ ടെലിവിഷൻ ശൃംഖലയാണ്. കലാനിധി മാരനാണ് കമ്പനി ഉടമ. മലയാളത്തിൽ സൺ ടെലിവിഷൻ നെറ്റ്‌വർക്കിനു് സൂര്യ ടി.വി. ,കിരൺ ടി.വി. , കുട്ടികൾക്കായുള്ള കൊച്ചു ടി.വി. എന്നീ ചാനലുകളാണുള്ളതു്.

## ഉല്പന്നങ്ങളും സേവനങ്ങളും
### ടെലിഷൻ ചാനലുകൾ
നാല് ഭാഷകളിലായി 21 ഓളം ചാനലുകൾ സൺ ടെലിവിഷൻ നെറ്റ്‌വർക്കിനുണ്ട്. ഇവയെല്ലാം തന്നെ തെന്നിന്ത്യൻ ഭാഷകളിലാണുള്ളത്.

## അവലംബം

വർഗ്ഗം:ഇന്ത്യൻ കമ്പനികൾ
വർഗ്ഗം:ഇന്ത്യയിലെ മാധ്യമ കമ്പനികൾ
വർഗ്ഗം:ഇന്ത്യയിലെ ടെലിവിഷൻ പ്രക്ഷേപണ കമ്പനികൾ
കാട്ടുചീര

കുറ്റിക്കാടുകൾക്കിടയിൽ കാണപ്പെടുന്ന ഒരിനം ചെടിയാണു് **കാട്ടുചീര**. മുറികൂട്ടി എന്ന ഔഷധ സസ്യവുമായി വളരെയധികം സാമ്യമുള്ള ഇവ  ഭക്ഷ്യയോഗ്യമാണ്.
ഇലകൾക്ക് മുറിക്കൂട്ടിയെപ്പോലെ നിറത്തിൽ സാമ്യമുണ്ടെങ്കിലും സൂക്ഷ്മപരിശോധനയിൽ ഇലകളുടെ മൃദുത്വവും ആകൃതിയും തമ്മിൽ വ്യത്യാസപ്പെട്ടിരിക്കും. ഇവ ഏകദേശം 4 അടിയോളം ഉയരത്തിൽ വരെ വളർച്ചയോടെ കാണപ്പെടാറുണ്ടു്.

## ചിത്രശാല

File:ForestCheera.jpg|
File:Forestcheeera.jpg


വർഗ്ഗം:ചീരകൾ
ഗ്രീൻ അനാക്കോണ്ട

തെക്കേ അമേരിക്കയിൽ സാധാരണയായി കണ്ടുവരുന്ന ഒരു അനക്കോണ്ട വിഭാഗമാണ് **ഗ്രീൻ അനാക്കോണ്ട**. ലോകത്തിലെ ഏറ്റവും വലിയ പാമ്പ് വർഗങ്ങളിലൊന്നാണ് അനക്കോണ്ടകൾ. പൂർണ വളർച്ചയെത്തിയ ഗ്രീൻ അനക്കോണ്ടകൾ 30 അടി വരെ നീളവും 250 കിലോയോളം ഭാരവും വയ്ക്കുന്നതാണ്. സാധാരണയായി വെള്ളത്തിലാണ് ഇവ വസിക്കുന്നത്. ഇന്ത്യയിൽ, മൈസൂർ മൃഗശാലയിൽ മാത്രമാണ് ഈ അനക്കോണ്ടകളുള്ളത്. ശ്രീലങ്കയിൽ നിന്നും ഇവിടെ എത്തിച്ച 5 എണ്ണത്തിൽ ഒന്ന് 2012 ജനുവരി 22-ന് ചത്തു.

## അവലംബം

## പുറത്തേക്കുള്ള കണ്ണികൾ

* ''Eunectes murinus'' (Green anaconda): Cannibalism  at prodigy.net . Accessed 1 December 2008.
* Anacondas.org . Accessed 1 December 2008.

വർഗ്ഗം:വിഷമില്ലാത്ത പാമ്പുകൾ
ഭരതൻ (ദുശ്ശാസനപുത്രൻ)

മഹാഭാരതത്തിൽ പ്രതിപാദിച്ചിരിക്കുന്ന ഒരു കഥാപാത്രമാണ് **ഭരതൻ**. കൗരവരിൽ രണ്ടാമനായ ദുശ്ശാസനന്റെ പുത്രനാണ് ഭരതൻ.അതിധീരനായിരുന്നു ഭരതൻ എന്ന് കുരുക്ഷേത്രയുദ്ധം തെളിയിക്കുന്നു. കുരുക്ഷേത്രയുദ്ധത്തിൽ പതിമൂന്നാം നാൾ ദ്രോണാചാര്യർ ചക്രവ്യൂഹം ചമച്ച് അർജ്ജുനപുത്രൻ അഭിമന്യുവിനെ ഉള്ളിൽ കയറ്റി വധിക്കാൻ ശ്രമിക്കുമ്പോൾ ദുര്യോധന നിർദ്ദേശത്താൽ ദുര്യോധനപുത്രൻ ലക്ഷണനും, ദുശ്ശാസനപുത്രൻ ഭരതനും അവനോട് ഏറ്റുമുട്ടുന്നു. അഭിമന്യുവിനെ കൊല്ലുന്നത് ഭരതനാണ്. ഇവർ തമ്മിലുണ്ടായ ഗദായുദ്ധത്തിൽ ഭരതനു സാരമായ പരിക്കേറ്റിരുന്നു. ഭരതന്റെ ഗദാപ്രഹരത്തിലാണ് അഭിമന്യു മരിച്ചു വീഴുന്നത്.

വ്യാസൻ ഭരതനെ അതിധീരയുവാവായി മഹാഭാരതത്തിൽ കാണിച്ചിരിക്കുന്നു. ഭരതനിലും മുതിർന്ന ലക്ഷണനെക്കാളും യുദ്ധനൈപുണ്യം ഉണ്ടായിരുന്നുവെന്നും എടുത്തുപറയുന്നുണ്ട്. അഭിമന്യുവിനു പതിനാറു വയസ്സുമാത്രം പ്രായം ഉണ്ടായിരുന്നതിനാൽ ദുര്യോധനാദികൾ നേരിട്ട് അവനോട് യുദ്ധം ചെയ്യണ്ട എന്നുകരുതിയാവാം ദുര്യോധനൻ അവന്റെ പുത്രനായ ലക്ഷണനേയും ദുശ്ശാസനന്റെ പുത്രൻ ഭരതനേയും ശകുനി പുത്രന്മാരെയും, ശല്യപുത്രന്മാരേയും അഭിമന്യുവിനോട് എതിരിടാൻ നിയോഗിച്ചത്. മുതിർന്നവർ അവർക്കുവേണ്ട സഹായങ്ങൾ ചെയ്തുകൊടുത്തുവെന്നു മാത്രം. കർണ്ണനും, ദ്രോണരും, ദുര്യോധനനും, ശകുനിയും, ജയദ്രഥനും, ശല്യരും ചേർന്ന് അവന്റെ തേരിനേയും, തേരാളിയേയും കുതിരകളേയും, നശിപ്പിച്ചു ആയുധങ്ങളേയും ഇല്ലാതാക്കി ഭരതനടക്കമുള്ളവർക്ക് സഹായം ചെയ്തുകൊടുത്തു. ദ്രോണർ ഞാൺ മുറിച്ചു, മാർച്ചട്ട മുറിച്ചു കർണ്ണനും ഭരതനെ സഹായിച്ചു.

വ്യാസഭാരതത്തിലെ പ്രസ്താവം ഇങ്ങനെയാണ് . 
"അശ്വത്തോട് കൂടിയ ദുശ്ശാസ്സനപുത്രന്റെ രഥം അഭിമന്യു ഗദ കൊണ്ടടിച്ചു തകർത്തു . ദുശ്ശാസ്സന പുത്രൻ ചൊടിച്ചുകൊണ്ടു ഗദയുമെടുത്തു അഭിമന്യുവിനോട് പാഞ്ഞേറ്റു . ആ വീരന്മാർ ഗദയുമായി പരസ്പരം കൊല്ലാനൊരുങ്ങി . രുദ്രനും അന്തകനുമെന്നപോലെ ആ ഭ്രാതൃവ്യർ പരസ്പരം പോരടിച്ചു . അവർ തമ്മിൽ ഗദകൊണ്ട് അടിച്ചു രണ്ടുപേരും ഭൂമിയിലഴിച്ച ചക്രധ്വജങ്ങളെന്നപോലെ  വീണു .കുരുക്കളുടെ കീർത്തിയെ വളർത്തിയ ദുശ്ശാസ്സനപുത്രൻ ഉടനെ പിടഞ്ഞെഴുന്നേറ്റു . എഴുന്നേൽക്കാനൊരുങ്ങുന്ന അഭിമന്യുവിനെ അവൻ തഞ്ചത്തിൽ തലയ്ക്കടിച്ചു . ഗദാവേഗം കൊണ്ടും , അത്യധികമായ ആയാസം കൊണ്ടും ശത്രുനാശകനായ സുഭദ്രാപുത്രൻ ഉഴന്നു ഭൂമിയിൽ മോഹിച്ചു വീണു . അപ്രകാരം പലരും കൂടി അഭിമന്യുവിനെ കൊന്നു ". 

## മരണം
കുരുക്ഷേത്രയുദ്ധത്തിൽ പതിനാലാം നാൾ ഘടോൽകചനാണ് ഭരതനെ കൊല്ലുന്നത്. തലേനാൾ അഭിമന്യുവിനെ ചതിച്ചു കൊന്നത് നേരിട്ട് കണ്ട ഘടോൽകചൻ പിറ്റേന്ന് അവനെ യുദ്ധഭൂമിയിൽ തിരഞ്ഞു കണ്ടുപിടിച്ചു യുദ്ധം ചെയ്തു കൊല്ലുകയായിരുന്നു. 

## അവലംബങ്ങൾ


വർഗ്ഗം:മഹാഭാരതത്തിലെ കഥാപാത്രങ്ങൾ
ദിൽവാലെ ദുൽഹനിയ ലേ ജായേംഗെ

20 ഒക്ടോബർ 1995 - ൽ ആദിത്യ ചോപ്രയുടെ സംവിധാനത്തിൽ പുറത്തിറങ്ങിയ ഹിന്ദി സിനിമയാണ് **ദിൽവാലെ ദുൽഹനിയ ലേ ജായേംഗെ** (ഡിഡിഎൽജെ). യാഷ് ചോപ്ര ആണ് നിർമ്മാതാവ്. ഈ ചിത്രത്തിലെ പ്രധാന കഥാപാത്രങ്ങളെ അവതരിപ്പിച്ചിരിക്കുന്നത് ഷാരൂഖ് ഖാനും, കാജോളുമാണ്‌. ഇന്ത്യയിൽ ഏറ്റവും കൂടുതൽ പ്രദർശിപ്പിച്ച സിനിമകളിൽ ഒന്നാണു ദിൽവാലെ ദുൽഹനിയ ലേ ജായേംഗെ. മുംബൈയിലെ മറാത്താ മന്ദിർ തിയേറ്ററിൽ 2014 ഡിസംബർ 12 ന് ചിത്രം ആയിരം ആഴ്ചകൾ പിന്നിട്ട് ചരിത്രം കുറിച്ചു. ഇപ്പോഴും പ്രദർശനം തുടരുന്നു.

വിദേശത്തു കുടുംബത്തോടെ താമസിക്കുന്ന ഇന്ത്യക്കാരാണ് രാജും (ഷാരൂഖ്) സിമ്രാനും(കാജോൾ). സുഹൃത്തുക്കളുമൊത്ത് യൂറോപ്പിലേക്ക് നടത്തിയ ഒരു യാത്രയിൽ അവർ കണ്ടു മുട്ടി പ്രണയത്തിലാകുന്നു. സിമ്രാന് പിതാവ് നാട്ടിലുള്ള സുഹൃത്തിൻറെ മകനുമായി വിവാഹം നിശ്ചയിച്ചു വെച്ചിരിക്കുകയാണ്. വിവാഹത്തിനായി നാട്ടിലേക്കു പോകുന്ന സിമ്രാനെ പിന്തുടർന്ന് രാജും ഇന്ത്യയിലേക്ക് വരുന്നു. തുടർന്ന് സിമ്രാൻറെ പിതാവിൻറെ സമ്മതത്തോടു കൂടി തന്നെ അവളെ സ്വന്തമാക്കാൻ രാജ് നടത്തുന്ന ശ്രമങ്ങളാണ് ചിത്രത്തിൻറെ പ്രമേയം. ഇന്ത്യയിലും ലണ്ടനിലും സ്വിറ്റസർലണ്ടിലുമായാണ് ഡിഡിഎൽജെ ചിത്രീകരിച്ചത്.

ഇന്ത്യയിൽ നിന്നും വിദേശത്തു നിന്നും മികച്ച കളക്ഷൻ നേടിയ ചിത്രം ആ വർഷത്തെ ഏറ്റവും മികച്ച ജനപ്രിയ ചിത്രത്തിനുള്ള ദേശീയ അവാർഡും പത്ത് ഫിലിംഫെയർ അവാർഡുകളും കരസ്ഥമാക്കി.

## കഥാപാത്രങ്ങളും അഭിനേതാക്കളും

## സംഗീതം
ജതിൻ-ലളിത് സഹോദരന്മാരാണ് ചിത്രത്തിനായി സംഗീതമൊരുക്കിയത്. ആനന്ദ് ബക്ഷിയുടെ വരികൾക്ക് ലതാ മങ്കേഷ്കർ, ആശാ ഭോസ്‌ലേ, കുമാർ സാനു, അഭിജീത് ഭട്ടാചാര്യ, ഉദിത് നാരായൺ എന്നിവർ ശബ്ദം പകർന്നു. ചിത്രത്തിലെ ഏഴു ഗാനങ്ങളും വൻ പ്രചാരം നേടി.

വർഗ്ഗം:1995-ൽ പുറത്തിറങ്ങിയ ഹിന്ദി ചലച്ചിത്രങ്ങൾ
ഐരാവതം

ഹൈന്ദവപുരാണങ്ങളിൽ പ്രതിപാദിച്ചിരിക്കുന്ന അഷ്ടദിക് ഗജങ്ങളിൽ ഒരാനയാണ് **ഐരാവതം**. ദേവന്മാരുടെ രാജാവായ ദേവേന്ദ്രന്റെ വാഹനമാണു് ഐരാവതം എന്ന് മഹാഭാരതത്തിലും, ഭാഗവതത്തിലും ഇതരപുരാണങ്ങളിലും പ്രതിപാദിച്ചിരിക്കുന്നു. 
ഐരാവതത്തിന്റെ നിറം വെളുത്തതും അതിനു് ഒന്നിലധികം തുമ്പിക്കൈ ഉണ്ടന്നുമാണു് ഐതിഹ്യങ്ങളിൽ പറയുന്നതു്. ദേവന്മാർക്കു വന്നുചേർന്ന ദുർവ്വാസാവിന്റെ ജരാനര എന്ന ശാപത്തിന്റെ കാരണം ഐരാവതം ആയിരുന്നു. അതിനെ ത്തുടർന്നാണ് പാലാഴിമഥനം നടത്തിയതും അമൃതം കൈവരിച്ചതും എന്ന് മഹാഭാരതത്തിൽ ആദിപർവ്വത്തിൽ (സംഭവപർവ്വം) പറയുന്നു.  

## അഷ്ടദിക് ഗജങ്ങൾ
അഷ്ടദിക് ഗജങ്ങളിൽ ഒരാനയാണ് ഐരാവതം. ഐരാവതം, പുണ്ഡീരകം, കൌമുദം, അഞ്ജന, പുഷ്പദന്തം, സുപ്രദീകം, സാർവഭൌമൻ, വാമനൻ എന്നിവയാണ് എട്ടു ദിക്കിനെ പ്രതിനിധീകരിക്കുന്ന ദിക് ഗജങ്ങൾ. കോട്ടയം ജില്ലയിലെ ഏറ്റുമാനൂർ ക്ഷേത്രത്തിൽ സ്വർണ്ണത്തിൽ നിർമ്മിച്ചിരിക്കുന്ന ഏഴരപ്പൊന്നാന എന്നറിയപ്പെടുന്ന എട്ടാനകൾ അഷ്ടദിക് ഗജങ്ങളെയാണ് പ്രതിനിധികരിക്കുന്നത് എന്നു വിശ്വസിക്കുന്നു.

## അവലംബം


വർഗ്ഗം:ഹിന്ദു പുരാണങ്ങളിലെ മൃഗങ്ങൾ
വർഗ്ഗം:ഹിന്ദുപുരാണങ്ങളിലെ വിശിഷ്ടവാഹനങ്ങൾ
വളയം(ഗ്രാമം)

**<span class="plainlinks">[[Valayam|ഇംഗ്ലീഷ് വിലാസം]]</span>  [[പ്രമാണം:Gtk-dialog-question.svg|കണ്ണി=ഫലകം:Prettyurl#ഉപയോഗക്രമം|12x12ബിന്ദു|സഹായം]]**
 https://ml.wikipedia.org/wiki/Valayamകോഴിക്കോട് ജില്ലയിലെ വടകര താലൂക്കിൽ വളയം പഞ്ചായത്തിൽസ്ഥിതി ചെയ്യുന്ന ഒരു ഗ്രാമമാണ് **വളയം**
 

## പദോൽപത്തി ശാസ്ത്രം
മലകളും നിറഞ്ഞ ഈ പ്രദേശം 'വളയം' എന്നറിയപ്പെടുന്ന 'വൃത്തം' എന്നർത്ഥം. 1978 ൽ വാണിമേൽ പഞ്ചായത്തിൽ നിന്നും രൂപംകൊണ്ടാണ് പഞ്ചായത്ത് രൂപീകരിച്ചത് 

വർഗ്ഗം:കോഴിക്കോട് ജില്ലയിലെ ഗ്രാമങ്ങൾ
പാറാൽ, കണ്ണൂർ ജില്ല

കണ്ണൂർ ജില്ലയിലെ തലശ്ശേരി നഗരസഭയിൽ അക്ഷാംശം 11° 44' 2" വടക്ക് ,  രേഖാംശം 75° 31' 51" കിഴക്കായി സ്ഥിതി ചെയ്യുന്ന ഒരു ഗ്രാമമാണ് **പാറാൽ**. മുൻപ് കോടിയേരി പഞ്ചായത്തിലായിരുന്നു ഈ പ്രദേശം ഉൾപ്പെട്ടിരുന്നത്. 1934-ൽ സ്ഥാപിതമായ, മലബാറിലെ ആദ്യകാല വായനശാലകളിലൊന്നായ പാറാൽ വായനശാല ഇവിടെ സ്ഥിതിചെയ്യുന്നു.മയ്യഴിയിൽ ഉൾപ്പെടുന്ന പള്ളൂരിന്റെ സമീപപ്രദേശമായ ഈ ഗ്രാമത്തിലൂടെയാണ് തലശ്ശേരി - നാദാപുരം റോഡ് കടന്നുപോകുന്നത്. 
 
## അവലംബം


വർഗ്ഗം:കണ്ണൂർ ജില്ലയിലെ ഗ്രാമങ്ങൾ
കണ്ടെന്റ് മാനേജ്മെന്റ് സിസ്റ്റം

ഒരു കണ്ടെന്റ് മാനേജ്മെന്റ് സിസ്റ്റം (C.M.S.)  എന്നാൽ  സഹകരണപരമായ ഒരു ചുറ്റുപാടിലെ അഥവാ പരിസ്ഥിതിയിലെ പ്രവർത്തനത്തെ നിയന്ത്രിക്കുവാൻ ഉപയോഗിക്കുന്ന അഥവാ ഉപയോഗിക്കപ്പെടുന്ന
നടപടിക്രമങ്ങളുടെ ഒരു ശേഖരം നൽകുന്ന ഒരു സിസ്റ്റം ആണ്. കമ്പ്യൂട്ടർ അധിഷ്‌ഠിതമോ അല്ലെങ്കിൽ കൈകൊണ്ടു നിർമ്മിച്ചതോ ഉപയോഗിക്കുന്നതോ ആയിരിക്കും ഈ നടപടിക്രമങ്ങൾ.

ഡോക്യുമെന്റ് മാനേജ്‌മെന്റ്, ഡിജിറ്റൽ അസറ്റ് മാനേജ്‌മെന്റ്, റെക്കോർഡ് റിറ്റഷൻ എന്നിവ സംയോജിപ്പിച്ച് കൊളാബറേറ്റീവ് എൺവൈൺമെന്റിൽ ഒന്നിലധികം ഉപയോക്താക്കളെ ഇസിഎം(ECM) പിന്തുണയ്ക്കുന്നു.

നാമനിർദ്ദേശം ചെയ്യപ്പെട്ട ചില നടപടിക്രമങ്ങൾ താഴെ കൊടുത്തിരിക്കുന്നു:

*ഒരു വലിയ ജനക്കൂട്ടത്തിനു വേണ്ടി സംഭരിക്കപ്പെട്ട വിവരങ്ങൾ പങ്കു വയ്ക്കുവാനും സംഭാവന ചെയ്യുവാനും അനുവദിക്കുക.
*ഉപയോക്തൃ റോളുകളെ അടിസ്ഥാനമാക്കി ഡാറ്റയിലേക്കുള്ള ആക്‌സസ് നിയന്ത്രിക്കുക (ഉപയോക്താക്കൾക്കോ ഉപയോക്തൃ ഗ്രൂപ്പുകൾക്കോ ഏതൊക്കെ വിവരങ്ങൾ കാണാനും എഡിറ്റ് ചെയ്യാനും പ്രസിദ്ധീകരിക്കാനും കഴിയുമെന്ന് നിർവചിക്കുന്നു)
*സംഭരിക്കപ്പെട്ട വിവരങ്ങൾ പങ്കു വയ്‌ക്കുക
*സംഭാവന ചെയ്യുക   സഹകരിക്കുക

പ്രമുഖമായ കണ്ടൻറ് മാനേജ്മെൻറ് സിസ്റ്റം സോഫ്റ്റവെയറുകൾ വേർ‍ഡ്പ്രസ്സ്, ജൂംല,‍ ഡ്രുപാൽ എന്നിവ പിഎച്ച്പി പ്രോഗ്രാം ലാംഗ്വേജിലാണ് പ്രവർത്തിക്കുന്നത്. എല്ലാ കണ്ടൻറ് മാനേജ്മെൻറ് സോഫ്റ്റ്വേയറുക‍ളം ഒരു ‍ഡാറ്റാബേസ് നിയന്ത്രണത്തിലാണ് പ്രവർത്തിക്കുന്നത്.

## അവലംബം

വർഗ്ഗം:കമ്പ്യൂട്ടർ അപേക്ഷകൾ
ബഹുരാഷ്ട്രകമ്പനികൾ

പല രാജ്യങ്ങളിലും ബിസിനസ്സ് പ്രവർത്തനങ്ങൾ നടത്തിവരുന്ന കമ്പനികളാണ് **ബഹുരാഷ്ട്രകമ്പനികൾ** എന്നറിയപ്പെടുന്നത്. ദേശീയാതിർത്തികൾക്കപ്പുറത്ത് വിഭവവിനിയോഗം നടത്തുകയും എന്നാൽ ഉടമസ്ഥതയും ഭരണവും ദേശീയാധിഷ്ഠിതമായി കേന്ദ്രീകരിക്കുന്നതാണ് ബഹുരാഷ്ട്രകമ്പനികളുടെ പ്രത്യേകത .ഇത്തരം കമ്പനികൾ ഒരു ഉല്പന്നത്തിന്നോ സേവനത്തിന്നോ രൂപം നൽകുന്നത് ആഗോളവിപണിയിൽ കണ്ണും നട്ടായിരിക്കും .ഒന്നിലേറെ രാജ്യങ്ങളിൽ ബഹുരാഷ്ട്രകമ്പനികൾക്കു ഫാക്ടറികളും ശാഖകളും ഓഫീസുകളും ഉണ്ടായിരിക്കും .
ബഹുരാഷ്ട്രകമ്പനികളുടെ വളർച്ചക്കുള്ള പ്രധാന കാരണങ്ങൾ ഇവയാണ്- 
# പല രാജ്യങ്ങളും ഉദാരവൽക്കരണം നടപ്പാക്കിയതിന്റെ ഫലമായി നേരിട്ടുള്ള വിദേശ മൂലധന നിക്ഷേപത്തിനുണ്ടായിരുന്ന നിയന്ത്രണങ്ങളിൽ വന്ന അയവ് .
# വ്യാവസായിക വികസനം ത്വരിതപ്പെടുത്താൻ വേണ്ടി വിദേശ മൂലധനത്തെ ക്ഷണിച്ചുവരുത്തുന്നതിൽ വികസ്വര രാജ്യങ്ങൾ സ്വീകരിച്ച നടപടികൾ .

അമേരിക്ക, യൂറോപ്പ്, ജപ്പാൻ എന്നിവിടങ്ങളിലെ അനേകം ബഹുരാഷ്ട്രകമ്പനികൾ ഇപ്പോൾ വികസ്വര രാജ്യങ്ങളിൽ പ്രവർത്തിച്ചുവരുന്നുണ്ട് .അതിന്നും പുറമേ വികസ്വര രാജ്യങ്ങളിലും ബഹുരാഷ്ട്രകമ്പനികൾ രൂപംകൊള്ളുന്നുണ്ട് .ഇന്ത്യയിൽ പ്രവർത്തിച്ചുവരുന്ന ചില ബഹുരാഷ്ട്രകമ്പനികളാണ് ഹിന്ദുസ്ഥാൻ ലിവർ, ഐടിസി, സീമെൻസ്, കൊക്കൊകോള, പെപ്സി, യൂണിയൻ കാർബൈഡ്, ബാറ്റ, ഗ്ലാക്സോ, ഹോച്ചസ്റ്റ്, സാൻഡോസ്, ഗുഡ്ഇയർ എന്നിവ .

## പ്രത്യേകതകൾ
ഒരു ബഹുരാഷ്ട്രകമ്പനിയുടെ അടിസ്ഥാനപരമായ പ്രത്യേകതകൾ ഇവയാണ്-
# ഭീമസ്വരൂപം (ബഹുരാഷ്ട്രകമ്പനികളിൽ പലതിന്റേയും ആസ്തിയും വിറ്റുവരവും ഭീമമാണ്.)
# കേന്ദ്രീകൃത നിയന്ത്രണം (ബഹുരാഷ്ട്രകമ്പനിയുടെ ആസ്ഥാനം സ്വദേശത്തായിരിക്കും.)
# പ്രവർത്തനം അന്താരാഷ്ട്രതലത്തിൽ (ഉല്പന്നങ്ങൾ പല രാജ്യങ്ങളിൽ വിറ്റഴിക്കുന്നു).
# അത്യാധുനിക സാങ്കേതിക വിദ്യ (ബഹുരാഷ്ട്രകമ്പനികൾ അത്യാധുനിക സാങ്കേതിക വിദ്യകൾ ഉപയോഗപ്പെടുത്തുന്നതിനാൽ, ലോകോത്തര ഉല്പന്നങ്ങളും സേവനങ്ങളും പ്രദാനം ചെയ്യാനാകുന്നു.)
# അതിവിദഗ്ദ്ധ മാനേജ്മെന്റ് (അതിവിദഗ്ദ്ധരായവരാണ് കമ്പനിയെ നിയന്ത്രിക്കുന്നത്.)
# അന്താരാഷ്ട്ര വിപണി (ഭീമമായ വിഭവശേഷിയുള്ളതിനാലും അതുല്യമായ വിപണന വൈദഗ്ദ്ധ്യമുള്ളതിനാലും ബഹുരാഷ്ട്രകമ്പനികൾക്ക് ഏതു രാജ്യത്തിലെ വിപണിയിലും സ്ഥാനം നേടാനാവും.)
## പുറംകണ്ണികൾ
*Data on transnational corporations

*CorpWatch
*UNCTAD publications on multinational corporations 
*UNCTAD—Lists of largest TNCs 
*ILO—Multinational Corporations 
*List of multinational companies 
*http://www.1000ventures.com/business_guide/crosscuttings/cross-cultural_differences.html
*[Harvey Schachter, Adapting for success on foreign shores. The Global Mail. November 2009.
*Gary M. Stern, Taking The Bite Out Of Moving Overseas U.S. players span culture gaps in foreign markets. Investor’s Business Daily, January 11, 2010. http://0-www.lexisnexis.com.ilsprod.lib.neu.edu/lnacui2api/results/docview/docview.do?docLinkInd=true&risb=21_T11486910575&format=GNBFI&sort=BOOLEAN&startDocNo=1&resultsUrlKey=29_T11486910578&cisb=22_T11486910577&treeMax=true&treeWidth=0&csi=8204&docNo=7

വർഗ്ഗം:കമ്പനികൾ
വർഗ്ഗം:ബഹുരാഷ്ട്രകമ്പനികൾ
ഇത്തിക്കരയാർ

കേരളത്തിൽ കൊല്ലം ജില്ലയിലെ ചോഴിയക്കോട് അരിപ്പ മലയിൽ നിന്നുമാരംഭിച്ച് പരവൂർ കായലിൽ പതിക്കുന്ന നദിയാണ് **ഇത്തിക്കരയാർ** .**56 കി.മി** ആണ് ഈ പൂഴയുടെ നീളം. ദേശീയപാത 47 കടന്നുപോകുന്ന പ്രദേശമാണ് ഇത്തിക്കര. നദിക്കുകുറുകേ ഇവിടെ ദേശീയപാത വിഭാഗം പാലം നിർമ്മിച്ചിട്ടുണ്ട്. പാലത്തിന് തെക്കുപടിഞ്ഞാറ് ഭാഗത്തായാണ് ഇത്തിക്കരയാർ പരവൂർ കായലിൽ ചേരുന്നത്. കരിമീൻ, കണമ്പ് തുടങ്ങിയ മത്സ്യങ്ങളുടെ വൻ ശേഖരമുണ്ടായിരുന്ന ഇത്തിക്കരയാർ മണലൂറ്റിന്റെ ഇരയായി നാശോന്മുഖമായിരിക്കുകയാണ്. പ്രശസ്തമായ വെളിനെല്ലൂർ ശ്രീരാമസ്വാമി ക്ഷേത്രം, പകൽക്കുറി ഭരതക്ഷേത്രം(ഇപ്പോൾ മഹാവിഷ്ണു ക്ഷേത്രം) തുടങ്ങിയവ ഇത്തിക്കരയാറിന്റെ തീരത്താണ്.

വർഗ്ഗം:കേരളത്തിലെ നദികൾ
പിസ്ടിയ

ശുദ്ധജലത്തിൽ വളരുന്ന ഒരു ജല സസ്യമാണ് **പിസ്ടിയ**. ശാസ്ത്ര നാമം: പിസ്ടിയ സ്ട്രാടിഓട്സ് (Pistia stratiotes). ആഫ്രിക്കയിലെ നൈൽ നദിയിലും വിക്ടോറിയ തടാകത്തിലുമാണ് ഇവയുടെ സാന്നിധ്യം ആദ്യമായി കണ്ടെത്തിയത് . ഉഷ്ണ, സമശീതോഷ്ണ മേഖലകളിലെ ജലാശയങ്ങളിൽ ഇന്ന് ഇവ പരക്കെ കാണപ്പെടുന്നു.
## വിവരണം

ഘനമുള്ള മൃദുവായ ഇളംപച്ച ഇലകൾ, റോസപ്പൂവ്  പോലെ അടുക്കി (rosette appearance) ഇവ വെള്ളത്തിൽ പൊങ്ങിക്കിടക്കും. ഇലകളിലും വേരിലും ഉള്ള വായു അറകളുടെ സഹായത്താലാണ് ഇവ വെള്ളത്തിൽ പൊങ്ങിക്കിടക്കുന്നത്.  ഈ ചെടിയുടെ ഇലകൾക്ക് 14  സെ.മീ. വരെ വലിപ്പമുണ്ടാവും. അമ്മ ചെടിയിൽനിന്നും തണ്ടുകൾ ഉണ്ടായി അതിലാണ് അടുത്ത  തലമുറ  ഉണ്ടാകുന്നത്. ഇലകളുടെ ഇടയിൽ ചെറിയ പൂക്കൾ ഉണ്ടെങ്കിലും വിത്തുകൾ കാണാറില്ല. 
## ആവാസം
പെട്ടെന്ന് വളർന്നു കള പോലെ വ്യാപിക്കുന്ന ഇവ ജല ഗതാഗതത്തിന് തടസമാകാറുണ്ട്. പടർന്നു വ്യാപിച്ച് സൂര്യ പ്രകാശത്തിനെ തടയുകയും, വായുവും ജലവുമായുള്ള സമ്പർക്കത്തിന് തടസ്സമുണ്ടാക്കി  മത്സ്യമുൾപ്പെടെയുള്ള മറ്റു ജീവജാലങ്ങളെ നശിപ്പിക്കാറുണ്ട്.
## പൊതുജനാരോഗ്യ പ്രശ്നം

ബ്രൂഗിയ മലയി (Brugiya malayi) ഇനം മന്ത്  (Lymphatic Filariasis) പരത്തുന്ന മാൻസോണിയ (Mansonia) ജനുസിൽപ്പെട്ട കൊതുകുകളുടെ ജീവചക്രം  സാധ്യമാകണമെങ്കിൽ പിസ്ടിയ, കുളവാഴ (Eichornia), ആഫ്രിക്കൻ പായൽ (Salvinia) എന്നീ ജല സസ്യങ്ങൾ എതിന്റെയെങ്കിലും സാന്നിധ്യമില്ലാതെ  പറ്റില്ല. പിസ്ടിയ ജല സസ്യത്തിന്റെ ഇലയുടെ   അടിയിൽ ആണ് മാൻസോണിയ കൊതുകുകൾ മുട്ടയിടുന്നത്  24  മണിക്കൂറിനുള്ളിൽ  മുട്ടകൾ വിരിഞ്ഞുണ്ടാകുന്ന  ലാർവകൾ  വെള്ളത്തിൽ പതിക്കുന്നു.  ഈ ലാർവയുടെ ശ്വസന നാളത്തിന്റെ മൂർച്ചയുള്ള പല്ല് പോലെയുള്ള (serrated )  അഗ്രം  വേരിൽ കുത്തിക്കയറ്റി  ഇവ ശ്വസനം സാധ്യമാക്കുന്നു. പ്യുപ്പയും സമാധി ദശ) ഇതേപോലെ ശ്വസിക്കുന്നു.മുട്ടയിൽ നിന്നും കൊതുകുണ്ടാകാൻ കുറഞ്ഞത്‌ 7 ദിവസമെങ്കിലും വേണം.

## നിയന്ത്രണം
ഇവയെ വാരി മാറ്റുകയാണ്  ഏറ്റവും നല്ല മാർഗം. കള നാശിനികൾ ലഭ്യമാണ്. പിസ്ടിയ ഇലകൾ ഭക്ഷിക്കുന്ന  വീവിൽ (Weevil ), നിയോഹൈഡ്രോമസ്  (neohydromus) എന്നീ  കീടങ്ങളെയും, സ്പോടോപ്ടെര (Spodoptera )  എന്നാ നിശാശലഭത്തെയും       ഉപയിഗിച്ചുള്ള  ജീവനിയന്ത്രണം (Biological  control )  സാധ്യമാണ്.   
## അവലംബം



വർഗ്ഗം:ജലസസ്യങ്ങൾ
വർഗ്ഗം:കളകൾ
വർഗ്ഗം:ഒരു സ്പീഷീസ് മാത്രമുള്ള സസ്യജനുസ്സുകൾ
വർഗ്ഗം:ഒരു ജനുസ് മാത്രമുള്ള സസ്യകുടുംബങ്ങൾ
വർഗ്ഗം:കേരളത്തിലെ സസ്യജാലം
വർഗ്ഗം:കേരളത്തിലെ അധിനിവേശസസ്യങ്ങൾ
അബ്ദുൽ സമദ്

മുഗൾ ചിത്രകലയുടെ ഇന്ത്യൻ പ്രയോക്താവും പ്രചാരകനുമായിരുന്നു **അബ്ദുൽ സമദ്**. അക്ബറുടെ പ്രധാനമന്ത്രിയും കാര്യദർശിയുമായിരുന്ന അബുൽ ഫസ്ൽ അല്ലാമിയുടെ ആയ്നെ അക്ബരി എന്ന ഗ്രന്ഥത്തിൽ നിന്നാണ് അബ്ദുൽ സമദിനെപ്പറ്റിയുള്ള വിവരങ്ങൾ ലഭ്യമായിട്ടുള്ളത്. ഇദ്ദേഹത്തിന് *മനോഹരമായ തൂലിക* എന്നർഥം വരുന്ന *സീറിൻഖ്വാലം* എന്ന ബഹുമതി ഉണ്ടായിരുന്നതായി ഈ ഗ്രന്ഥത്തിൽ രേഖപ്പെടുത്തിയിട്ടുണ്ട്. ഇദ്ദേഹത്തിന്റെ ജനനമരണകാലങ്ങളെക്കുറിച്ചുള്ള വിവരങ്ങൾ ലഭ്യമല്ല.

## മുഗൾചിത്രകലയുടെ പ്രചാരകൻ

പേർഷ്യയുടെ ദക്ഷിണഭാഗത്തുള്ള ഷിറാസ് എന്ന സ്ഥലത്തുനിന്നാണ് അബ്ദുൽ സമദ് ഇന്ത്യയിൽ എത്തിയത്. ഇദ്ദേഹത്തിന്റെ പിതാവായ ഖ്വാജാ നിസാമുൽമുൽക്, ഷിറാസിലെ ഗവർണറുടെ ഉപദേഷ്ടാവായിരുന്നു. കൈയെഴുത്തു കലാവിദഗ്ദ്ധനും ചിത്രകാരനുമായി അറിയപ്പെട്ടിരുന്ന അബ്ദുൽ സമദ് തന്റെ സേവനം ഹുമായൂണിന് സമർപ്പിക്കുന്നതിനായി അന്നത്തെ പേർഷ്യൻ തലസ്ഥാനമായ ടബ്രാസിൽ എത്തി. ഹുമായൂണിനോടൊപ്പം അബ്ദുൽ സമദ് 1549-ൽ കാബൂളിലേക്ക് പോയതായും ഹുമായൂണും അക്ബറും ഇദ്ദേഹത്തിന്റെ കീഴിൽ ചിത്രരചന അഭ്യസിച്ചതായും തീമൂർനാമായിലെ ഒരു ലേഖനത്തിൽ കാണുന്നുണ്ട്. ഹുമായൂണിന്റെ മരണശേഷവും അക്ബർ അബ്ദുൽ സമദിന് പ്രചോദനം നൽകിയിരുന്നു. മുഗൾചിത്രകല ഇന്ത്യയിൽ പ്രചരിച്ചതിന്റെ പ്രധാനകാരണം അക്ബർക്ക് ഇതിലുണ്ടായിരുന്ന താത്പര്യമാണ്. അബ്ദുൽ സമദ് ചിത്രകലാധ്യാപകനായി വളരെക്കാലം സേവനം അനുഷ്ഠിച്ചിട്ടുണ്ട്. ഹിന്ദുചിത്രകാരനായ ദസ്വന്ത്, അബ്ദുൽ സമദിന്റെ പ്രധാന ശിഷ്യൻമാരിൽ ഒരാളായിരുന്നു.

## സമദിന്റെ ചിത്രങ്ങൾ

ടെഹറാനിലുള്ള *ഇംപീരിയൽ ലൈബ്രറിയി*ൽ അബ്ദുൽ സമദ് രചിച്ച ചിത്രങ്ങൾ സൂക്ഷിച്ചിട്ടുണ്ട്. രാജകീയ വിനോദവേളയിലെ ഒരു രംഗമാണ് *'ടാബ്രിസ്* രീതിയിൽ രചിച്ച ഒരു ചിത്രം. പ്രകൃതിസുന്ദരമായ ഒരു പ്രദേശത്തിരുന്ന് ചിത്രം വരയ്ക്കുന്ന യുവാവിന്റേയും അദ്ദേഹത്തിന്റെ തോഴന്റേയുമാണ് മറ്റൊന്ന്. ഈ ചിത്രത്തിന്റെ ഒരു കോണിൽ ഇത് അബ്ദുൽ സമദിനാൽ വിരചിതമാണെന്നും 1551-ലെ പുതുവത്സരദിനത്തിലാണിത് രചിച്ചതെന്നും അന്ന് അരദിവസം കൊണ്ടാണിത് പൂർത്തിയാക്കിയതെന്നും രേഖപ്പെടുത്തിയിട്ടുണ്ട്. ചിത്രം വരയ്ക്കുന്ന യുവാവ് അക്ബർ തന്നെയാണെന്ന് മനസ്സിലാക്കാം. അക്ബർ ഹുമയൂണിന് ഒരു ചിത്രം സമ്മാനിക്കുന്ന രംഗവും അശ്വാരൂഢനായ വരന്റെ ചിത്രവും പ്രസിദ്ധങ്ങളാണ്. 1593-ൽ രചിച്ച പള്ളിവേട്ടയുടെ ചിത്രമാണ് ഏറ്റവും ഒടുവിലത്തേതെന്ന് കരുതപ്പെടുന്നു.

ഒരു കലാകാരനെന്നതിനു പുറമേ മറ്റു പല സ്ഥാനങ്ങളും അബ്ദുൽ സമദ് അലങ്കരിച്ചിട്ടുണ്ട്. 1576-ൽ ഇദ്ദേഹത്തെ ഫത്തേപ്പൂർസിക്രിയിലുള്ള കമ്മട്ടത്തിന്റെ മേലധികാരിയായി നിയമിക്കുകയുണ്ടായി. 1584-ൽ മുൾത്താനിലെ ദിവാനായി. അക്ബർ സ്ഥാപിച്ച *ദിൻ ഇലാഹി* എന്ന പുതിയ മതം അബ്ദുൽ സമദ് സ്വീകരിച്ചിരുന്നു.

## അവലംബം
*http://www.facebook.com/pages/Khwaja-Abdus-Samad/137856946235207
*http://www.enotes.com/topic/Khwaja_Abdus_Samad

വർഗ്ഗം:ഇന്ത്യൻ ചിത്രകാരന്മാർ
വർഗ്ഗം:മുഗൾ ചിത്രകാരന്മാർ
കുച്ച് കുച്ച് ഹോതാ ഹേ

കരൺ ജോഹർന്റെ സംവിധാനത്തിൽ 1998 ഒക്ടോബർ - 16 നു പുറത്തിറങ്ങിയ ഹിന്ദി-ഉർദു ചലച്ചിത്രമാണു് **കുച്ച് കുച്ച് ഹോതാ ഹേ**(Hindi: कुछ कुछ होता है)(Urdu: کچھ کچھ ہوتا ہے ). ഇതൊരു പ്രണയ-ഹാസ്യ സിനിമ അണ് . ഇതിൽ   ഷാരൂഖ് ഖാൻ , കാജോൾ , റാണി മുഖർജി എന്നിവരാണ് പ്രധാന കഥാപാത്രങ്ങളെ അവതരിപ്പിച്ചിരിക്കുന്നത് .

## കഥാപാത്രങ്ങളും അഭിനേതാക്കളും
*ഷാരൂഖ് ഖാൻ - രാഹുൽ ഖന്ന
*കാജോൾ- അഞ്ജലി ശർമാ
*റാണി മുഖർജി - ടിനാ മൽഹൊത്രാ ഖന്ന
*സൽമാൻ ഖാൻ - അമൻ മെഹ്റ 
## ഗാനങ്ങൾ

വർഗ്ഗം:1998-ൽ പുറത്തിറങ്ങിയ ഹിന്ദി ചലച്ചിത്രങ്ങൾ
വർഗ്ഗം:സംവിധായകരുടെ കന്നിചലച്ചിത്രങ്ങൾ
വർഗ്ഗം:കരൺ ജോഹർ സംവിധാനം ചെയ്ത ചലച്ചിത്രങ്ങൾ
അബ്ദുൽ ഹഖ്

പ്രശസ്തനായ ഒരു ഉർദുഗദ്യകാരനായിരുന്നു **അബ്ദുൽ ഹഖ്**. 1910-ൽ അലഹാബാദിൽ ജനിച്ചു. അലഹബാദ്, ഡൽഹി, ലക്നൌ എന്നീ സർവകലാശാലകളിൽ പഠിച്ച ഇദ്ദേഹം, ഉർദുവിൽ എം.എ. ബിരുദവും, ഭാഷാശാസ്ത്രത്തിൽ ഡോക്ടറേറ്റും നേടി. പിൽക്കാലത്ത് ഇദ്ദേഹം പാകിസ്താൻ പൌരത്വം സ്വീകരിച്ച് കറാച്ചിയിൽ താമസമാക്കി.

ഗവേഷകൻ എന്ന നിലയിൽ അബ്ദുൽ ഹഖിന്റെ സംഭാവനകൾ വിലപ്പെട്ടതാണ്. ദക്ഖിനി ഉർദു എന്ന പ്രാദേശിക ഭാഷാരൂപത്തെപ്പറ്റി വിശദാധ്യയനം നടത്തുകയും അതിന്റെ ഉദ്ഭവം, വളർച്ച, വികാസം, ഇതര ഭാഷകളോടുള്ള സാദൃശ്യം എന്നിവയെക്കുറിച്ച് അര ഡസനോളം ഗ്രന്ഥങ്ങൾ രചിക്കുകയും ചെയ്തു. ഡൽഹിയിലെ *ടക്സാലീ സബാൻ* എന്ന ദേശ്യഭാഷയെ ആധാരമാക്കി ഇദ്ദേഹം നടത്തിയ പഠനം ആ ഭാഷയെ സംബന്ധിക്കുന്ന പല നൂതന വസ്തുതകളും വെളിച്ചത്തു കൊണ്ടുവരാൻ സഹായകമായി. ഇദ്ദേഹത്തിന്റെ റിസാല ഉർദു എന്ന ഗവേഷണഗ്രന്ഥം ഭാഷാശാസ്ത്രവിദ്യാർഥികൾക്ക് അനുപേക്ഷണീയമായ ഒരു ആധാര ഗ്രന്ഥമായിത്തീർന്നിട്ടുണ്ട്.

സാഹിത്യ വിമർശകൻ, പ്രബന്ധകാരൻ എന്നീ നിലകളിലും ഹഖ് പ്രസിദ്ധനാണ്. പാശ്ചാത്യ സാഹിത്യ നിരൂപണരീതികൾ ഉർദുവിൽ വളർത്തിയെടുക്കാൻ ശ്രമിച്ച അപൂർവം ഉത്തിഷ്ഠമതികളിൽ ഒരാളാണ് ഇദ്ദേഹം. ഇദ്ദേഹത്തിന്റെ പ്രധാനസാഹിത്യ പ്രബന്ധങ്ങൾ ചന്ദ്തങ്കീദാതേ എന്ന ഗ്രന്ഥത്തിൽ സമാഹരിച്ചിട്ടുണ്ട്.

വർഗ്ഗം:1910-ൽ ജനിച്ചവർ
വർഗ്ഗം:മരിച്ച വർഷം ഇല്ലാത്ത ജീവചരിത്രലേഖനങ്ങൾ
വർഗ്ഗം:ജനിച്ച ദിവസം ഇല്ലാത്ത ജീവചരിത്രലേഖനങ്ങൾ
വർഗ്ഗം:മരിച്ച ദിവസം ഇല്ലാത്ത ജീവചരിത്രലേഖനങ്ങൾ

വർഗ്ഗം:ഉർദു സാഹിത്യകാരന്മാർ
വീർ-സാരാ

2004- ൽ യാഷ് ചൊപ്രയുടെ സംവിധാനത്തിൽ പുറത്തിറങ്ങിയ ഹിന്ദി സിനിമയാണ് **വീർ-സാരാ**. ഷാരൂഖ് ഖാനോടൊപ്പം, പ്രീതി സിൻ‌ഡയും, റാണി മുഖർജിയും പ്രധാന കഥാപാത്രങ്ങളെ അവതരിപ്പിച്ചിരിക്കുന്നു. അമിതാഭ് ബച്ചനും ഹേമ മാലിനിയും ഈ സിനിമയിൽ അതിഥി വേഷങ്ങൾ ചെയ്തിട്ടുണ്ട്.
## കഥ
ഇന്ത്യൻ വ്യോമസേനയിൽ സ്ക്വാഡ്രൺ ലീഡറായ വീർ പ്രതാപ് സിംഗും ലാഹോറിലെ ധനിക കുടുംബത്തിൽ നിന്നുള്ള സാറാ ഹായത് ഖാനും തമ്മിലുള്ള പ്രണയം അണ്  *വീർ-സാരാ* പറയുന്നത് .

## കഥാപാത്രങ്ങളും അഭിനേതാക്കളും

## അവലംബം

വർഗ്ഗം:2004-ൽ പുറത്തിറങ്ങിയ ഹിന്ദി ചലച്ചിത്രങ്ങൾ
അബ്ദുൽ ഹമീദ് I

തുർക്കിയിലെ 27-ആമത്തെ ഒട്ടോമൻ സുൽത്താനായിരുന്നു ‍**അബ്ദുൽ ഹമീദ് I** (തുർക്കി: )عبد الحميد اول  മാർച്ച് 20-ന് ജനിച്ചു. തുർക്കി സുൽത്താനായിരുന്ന മുസ്തഫ III-ആമനെ പിന്തുടർന്ന് 1774 ജനുവരി 21-ന് സുൽത്താനായി. ഈ ഘട്ടത്തിൽ തുർക്കി റഷ്യയുമായി യുദ്ധത്തിലേർപ്പെട്ടിരിക്കയായിരുന്നു. പുതിയ സുൽത്താൻ 1774 ജൂലൈ. 21-ന് കുച്ചുക്ക്-കൈനർജി സന്ധിയോടെ യുദ്ധം അവസാനിപ്പിച്ചു. സന്ധിപ്രകാരം ക്രിമിയ സ്വതന്ത്ര സ്റ്റേറ്റ് ആയിത്തീരുമെന്നും വ്യവസ്ഥ ചെയ്തിരുന്നു. അസോവ് കടൽത്തീരത്തെ കോട്ടകൊത്തളങ്ങൾ റഷ്യയ്ക്ക് ലഭിച്ചു. ഇതുമൂലം തുർക്കിയിലെ ഓർത്തഡോക്സ് ക്രിസ്ത്യാനികളുടെ സംരക്ഷണാധികാരം റഷ്യയ്ക്ക് കിട്ടി. ഇതേവർഷത്തിൽ പേർഷ്യാക്കാർ കുർദിസ്താൻ ആക്രമിച്ചത് തുർക്കി-പേർഷ്യ യുദ്ധത്തിനു വഴിതെളിച്ചു. പക്ഷേ, ഈ യുദ്ധഫലമായി തുർക്കിയുടെ ആധിപത്യത്തിൻകീഴിലായിരുന്ന ഇറാക്കിലെ ചില പ്രദേശങ്ങൾ പേർഷ്യയ്ക്ക് ലഭിക്കുകയാണുണ്ടായത്. 1779 മാർച്ച് 10-ന് റഷ്യ കുച്ചുക്ക്-കൈനർജി സന്ധി അവർക്കു കൂടുതൽ അനുകൂലമാകുംവിധം ഭേദഗതി ചെയ്തു. റഷ്യയിലെ കാതറൈൻ II (1729-96) ആസ്റ്റ്രിയൻ രാജാവായ ജോസഫ് II (1741-90)-നെ കൂട്ടുപിടിച്ച് ക്രിമിയയിൽ കുഴപ്പങ്ങളുണ്ടാക്കിയെങ്കിലും തുർക്കിയുടെ ബലഹീനത മനസ്സിലാക്കിയ അബ്ദുൽ ഹമീദ് ക യുദ്ധത്തിനൊരുങ്ങിയില്ല. പക്ഷേ, റഷ്യയുടെ തുടർച്ചയായ പ്രകോപനംമൂലം 1787-ൽ വീണ്ടും തുർക്കിക്ക് യുദ്ധത്തിൽ ഇടപെടേണ്ടിവന്നു. ഈ യുദ്ധത്തിൽ തുർക്കി പരാജയപ്പെട്ടു. 1789 ഏപ്രിൽ 7-ന് സുൽത്താൻ അന്തരിച്ചു. തുർക്കിയിലെ ഇംപീരിയൽ നേവൽ എൻജിനീയറിങ് സ്കൂൾ, അച്ചുകൂടം, ബേയിലർബെയി, മിർഗൂൻ എന്നീ പള്ളികൾ, നിരവധി സ്കൂളുകൾ, വായനശാലകൾ തുടങ്ങിയവ സ്ഥാപിച്ചത് അബ്ദുൽ ഹമീദ് ആണ്. 

## ഇതുകൂടികാണുക
*ഒട്ടോമൻ സാമ്രാജ്യം

## അവലംബം
*http://www.theottomans.org/english/family/abdulhamid1.asp
*Images for Abdul Hamid I

വർഗ്ഗം:1725-ൽ ജനിച്ചവർ
വർഗ്ഗം: 1789-ൽ മരിച്ചവർ
വർഗ്ഗം:മാർച്ച് 12-ന് ജനിച്ചവർ
വർഗ്ഗം:ഏപ്രിൽ 7-ന് മരിച്ചവർ

വർഗ്ഗം:തുർക്കിയിലെ സുൽത്താന്മാർ
പുന്നാരം ചൊല്ലി ചൊല്ലി

പ്രിയദർശൻ സംവിധാനം ചെയ്ത് 1985-ൽ പുറത്തിറങ്ങിയ ഒരു മലയാളഹാസ്യ പ്രണയ ചലച്ചിത്രമാണ് **പുന്നാരം ചൊല്ലി ചൊല്ലി**. ശങ്കർ, റഹ്മാൻ എന്നിവരാണ് ഈ ചിത്രത്തിലെ പ്രധാന അഭിനേതാക്കൾ.
ഈ ചിത്രം വാണിജ്യപരമായി വിജയമാണ്.

## അഭിനേതാക്കൾ
*ശങ്കർ
*റഹ്മാൻ
*സറീന വഹാബ്
*ശ്രീനിവാസൻ
*ഇന്നസെന്റ്
*ഭരത് ഗോപി
*നെടുമുടി വേണു
*ലിസി

## അവലംബം

## പുറമെ നിന്നുള്ള കണ്ണികൾ
* 

വർഗ്ഗം:1985-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:പ്രിയദർശൻ സം‌വിധാനം ചെയ്ത ചലച്ചിത്രങ്ങൾ
വർഗ്ഗം:എസ്.കുമാർ കാമറ ചലിപ്പിച്ച ചലച്ചിത്രങ്ങൾ
വർഗ്ഗം:ജെറി അമലദേവ് സംഗീതം നൽകിയ ചലച്ചിത്രങ്ങൾ
വർഗ്ഗം:എൻ. ഗോപാലകൃഷ്ണൻ ചിത്രസംയോജനം ചെയ്ത ചലച്ചിത്രങ്ങൾ